Osasun Sailak, aurten, lehen mailako arretako profesionalak askatasunez aukeratzeko dekretua onetsiko du - Eusko Jaurlaritza - Euskadi.eus\nNeurri horren bidez, herritarrek askatasunez aukeratu ahalko dute zer erizainek edo emaginek ematen dieten arreta, dagoeneko familia-medikuarekin egiten den bezala\nNekane Murga sailburuak, Nursing Now Euskadi jardunaldien inaugurazioan, erizainen lanbidea osasun-sisteman “funtsezko oinarria” dela nabarmendu du\nOsasun Sailak, urtea amaitu aurretik, lehen mailako arretako profesionalak askatasunez aukeratzeko dekretua onetsiko du; horren bidez, herritarrek askatasunez aukeratu ahalko dute zer erizainek edo emaginek ematen dieten arreta, dagoeneko familia-medikuarekin egiten den bezala. Hala iragarri du Nekane Murga Osasun sailburuak, Nursing Now Euskadi jardunaldien inaugurazioan; jardunaldiak gaur antolatu dira, Bilbon, erizaintzari ikusgaitasuna emateko eta profesional horien gaitasunak sustatzeko moduak aztertzeko.\nNursing Now Osasunaren Mundu Erakundearen eta Erizaintzako Nazioarteko Kontseiluaren ekimen globala da, eta Euskadi pasa den maiatzean atxiki zitzaion. Jardunaldiak Osasun Sailak eta Osakidetzak sustatzen dituzte, eta, haietan, Bidebarrieta Liburutegian, erizaintzari ikusgaitasuna emateko inplikatuta dauden eragileak batu dira. Besteak beste, Araceli Garín UPV/EHUko Graduko eta Graduondoko errektoreordeak eta Adelaida Zabalegui Nursing Nowk Espainian duen arduradunak parte hartu dute.\nInaugurazioan, Osasun sailburuak berretsi egin du Osasun Sailak eta Osakidetzak osasun-sisteman erizaintzako langileen gaitasun eta jarduerak sendotzeko duten konpromiso irmoa. Hori horrela, Nekane Murgak gogorarazi du Euskadi ez dela hutsetik abiatzen; izan ere, 2015etik, hainbat estrategiatan ari da lanean, Osakidetza barruan erizainen lanbidea sendotzen eta garatzen laguntzeko.\nOraintsu abian jarri diren ekintzetako batzuk batik bat lehen mailako arretan oinarritzen dira. Eskariaren kudeaketa-eredu berria nabarmendu behar da; pixkanaka garatzen ari da Osakidetzako ESI guztietan, erizaintzako langileek zuzenean zer prozesu akuturi eman diezaieketen arreta identifikatzeko. Era berean, aste honetan bertan, lehen mailako arretako erizaintzako beste 23 plaza gehiago esleituko dira, laguntza-maila hori sendotzeko Euskadiko Lehen Mailako Arretarako Estrategian konprometitu bezala. Plazak honela banatuta daude: 1 Debagoiena ESIa, 3 Araba ESIa, 1 Arabako Errioxa ESIa, 1 Barakaldo-Sestao ESIa, 2 Barrualde-Galdakao ESIa, 2 Bidasoa ESIa, 3 Bilbao-Basurto ESIa, 2 Debabarrena ESIa, 5 Donostialdea ESIa, 3 Uribe ESIa.\nSailburuak, halaber, Osakidetzak biztanleen esleipenaren alde eginiko apustua nabarmendu du; horrela, herritar bakoitzak erreferentziazko erizain bat izango du esleituta. Neurri hori sendotzeko, lehen mailako arretako profesionalak askatasunez aukeratzeko dekretua onetsiko da; urte-amaierarako argitaratuta egongo da, iragarri duen bezala. Era berean, Osasun Saila eta Osakidetza erizaintzarako medikamentuen eta osasun-materialaren indikaziorako, erabilerarako eta banaketarako dekretuaren garapenean ari dira lanean.\nNekane Murgak nabarmendu du erizainaren lanbidea “funtsezko oinarria” dela edozein osasun-sistematan, eta, beraz, haren bilakaerak eta garapenak “lanbidearen osasuna hobetzen lagunduko duela”.\nNURSING NOW EUSKADI JARDUNALDIAK\nEuskadin, Nursing Now kanpaina hainbat eragile eta sektore batzen dituen talde eragile batek sustatzen du. Osakidetzaz gainera, beste erakunde batzuk ere badaude ordezkatuta, besteak beste, unibertsitatea, gizarte- eta osasun-sektorea, profesionalen elkargoak edo pazienteak beraiek. Honako helburu nagusi hauek ditu:\nErizainak herritarrentzat erreferentziazko profesional sanitario gisa aitortzea.\nErabakiak hartzean haien parte-hartzea sustatzea.\nGaur “Ikusgaitasuna eta Lidergoa” izenburupean antolatu diren jardunaldien bidez, erizaintzako profesionalak lider dituzten jardunbideak eta arrakastadun proiektuak partekatu nahi dira, eta lanbide horren ikusgaitasunari bide emango dioten funtsezko elementuak aztertu nahi dira.\nParte-hartzaileen artean, honako hauek nabarmendu behar dira, besteak beste: Teresa Moreno Carlos III.a Osasun Institutuko Osasun Zainketetako Ikerketa Unitateko (Investén-isciii) arduraduna, Juncal González Médicos Sin Fronteraseko erizaina edo Blanca Fernández-Lasquetty erizain doktorea.


Kolonbia-Ingalaterra eta Belgika-Japonia, azken final-zortzirenak\nBelgikak 1-0 irabazi dio Ingalaterrari eta G multzoko lehen postuan bukatu du. H multzoan berdinduta bukatu dute Senegalek eta Japoniak, baina azkenak jarraituko du aurrera, txartel hori gutxiago atera dizkiotelako.\nLeire Olaberriak Espainiako Federazioa salatu du, ama izateagatik "baztertu" egin dutela argudiatuta\nFederazioko presidentea ere salatu du Ikaztegietako txirrindulariak. Federazioak ukatu egin du baztertu izana.\nMerezita joan da etxera\nAlemania Munduko Kopatik kanpo dago, kaskar jokatu eta Hego Korearen aurka galdu baitu. Suedia eta Mexiko sailkatu dira final-zortzirenetarako F multzoan\nEzusterik ez da izan, eta Brasilek eta Suitzak egin dute aurrera txapelketan\nDaukanak eutsi egiten dio\nHastapenetako indarra galdu du Keisuke Hondak, Japoniako izar izandakoak. Hala ere, gol sena du oraindik. Ordezko izan da lehen bi partidatan, eta 40 minutu besterik ez du jokatu. Baina nahikoa izan zaio gol erabakigarri bat sartzeko.\nIngalaterrak eta Belgikak G multzoko lehen postua dute jokoan gaur\nEmozioa lapurtu digute\n«Uretan nahi dugu trainerua, gazteek ere aukera izan dezaten»\nPunta-puntako traineru zena talde eraberritu eta gazte bihurtu da Hibaika. Egitasmo berria da aurtengoa, eta hor jarraitzen du Eli Pescador beteranoak, esperientzia gazteei erakusteko gogoz.\nSamurrik ez zegoen\nBietigheim Alemaniako txapeldunordea izango du aurkari Bera Berak Txapeldunen Ligako atarikoaren finalerdietan. Poloniako Lublin eta Italiako Salerno ere ariko dira


Bizkaiko Zientzia eta Teknologia Parkearen 35. urteurrena ospatzeko erakusketa Deriora iritsi da - Red de Parques de Euskadi\nBizkaiko Zientzia eta Teknologia Parkearen 35. urteurrena ospatzeko erakusketa Deriora iritsi da\nBurdinazko, altzairuzko eta hormigoizko 10 monolitok parkeak garapen ekonomikorako zentro eta I+G polo gisa duen garrantzia hurbilduko diete herritarrei, 20 argazki artistikoren, azalpen-panelen eta QR kodeen bidez\nErakusketa Esther Apraiz alkateak eta Itziar Epalza Euskadiko Parke Teknologikoen Sareko zuzendariak inauguratu dute gaur, eta urriaren 12ra arte egongo da ikusgai, Aralar kaleko oinezkoen eremuan\nDerioko Aralar kalean erakusketa berezi bat egongo da gaurtik aurrera, aire zabalean: bere 35. urteurrena dela eta irudi, azalpen-panel eta QR kodeen bidez Bizkaiko Zientzia eta Teknologia Parkearen (BPZT-PCTB) historia, ibilbidea eta egungo errealitatea azaltzen dituzten burdinazko, altzairuzko eta hormigoizko 10 monolito. Erakusketa Abanto-Zierbenan, Leioan eta Bilbon egon da ikusgai aurretik, eta Aralar kaleko oinezkoen eremuan instalatu da, urriaren 12ra arte. Bizkaiko ibilbidea datorren hilean Zamudion amaituko duen erakusketa ibiltari honen azkenaurreko ‘geltokia’ Derio da\n‘Ezagutu non sortzen den gure etorkizuna’ erakusketa Esther Apraiz alkateak eta Itziar Epalza Euskadiko Parke Teknologikoen Sareko zuzendari nagusiak inauguratu dute gaur goizean, beste agintari eta gonbidatu batzuen artean. Biek nabarmendu dute Bizkaiko ekonomiak eraldaketa handia izan duela, 1985ean, I+G+b-ri esker egungo industria-jarduerari balio erantsia emango zioten enpresak erakarriz eta ingurune natural batean kontzentratuz, eta, aldi berean, aberastasuna eta enplegua sortzeko iturri berriak bultzatuz, krisia gainditzea erabaki zenetik. Jatorrizko parkearen okupazio-mailek planteamendu horren egokitasuna erakutsi zutenean, Derio eta, zehatzago esanez, abeltzaintza hobetzeko landetxeko lurrak, azpiegitura-eredu hori sendotzeko apusturik onena bihurtu ziren. Handitze horrek behin betiko sendotu zuen Parkea nazioarteko erreferente gisa, eta asko lagundu zion autofinantzaketari.\nHanditzera bideratutako lursailen urbanizazioa parkearen eskaerarekin bat etorriz egin zen, herriko gobernu-taldeen etengabeko lankidetzari esker. Talde horien buru Juan Miguel Atxutegi, Lander Aiarza eta Esther Apraiz izan dira, hurrenez hurren, Derioko etorkizuna Estatuko berrikuntza-polorik garrantzitsuenetako batekin batzeak zuen garrantziaz jabetuta. Aberekin, Neiker edo Azti parkeak Derion dituen lurretan egoteak agerian uzten duen bezala, berrikuntza horrek, industriarekin lotuta egoteaz gain, aurrekoa bezain garrantzitsua den landa-tradizioa ere jaso eta modernizatu dezake.\nBizkaiko Zientzia eta Teknologia Parkeak (BPZT/PCTB), lurralde honetan eta Euskal Autonomia Erkidego osoan ekonomiaren, zientziaren, teknologiaren eta berrikuntzaren arloko zentro nagusietako batek, hiru hamarkada eta erdiko jarduera ospatu gura du, herritarrei bere historia, ibilbidea, egungo errealitatea eta etorkizuneko planak ezagutaraziz. Horretarako, erakusketa berezi hau Abanto-Zierbenatik, Leioatik eta Bilbotik igaro da eta Derion (urriaren 12ra arte) eta Zamudion (urriaren 15tik aurrera), ikusi ahal izando da, APTEren (Parke Zientifikoen eta Teknologikoen Estatuko Elkartea) biltzarrarekin batera. 10 monolitoak, ondoren, modu iraunkorrean instalatuko dira BPZT-PCTBn.


Alexei Bolotov errusiarra hil da Everest igotzen ari zela - Kirola - Berria\nAlexei Bolotov errusiarra hil da Everest igotzen ari zela\nSoka hautsi zaio bide berri bat irekitzen ari zela. Bi aldiz irabazi zuen Urrezko Pioleta. Iñaki Otxoa de Olza salbatzeko lanetan parte hartu zuen 2008an; edema bat zuelako jaitsi egin zen, iruindarra eta Colibasanu goian utzirik, baina haiengana itzuli zen nola zeuden jakin zuenean.\nBolotov. / Pura Vida\nAlexei Bolotov alpinista ezaguna (Errusia, 1963) hil zen atzo, Everesteko (8.848 metro) hego-mendebaldean bide bat irekitzen saiatzen ari zela erorita. Bolotovek 50 urte zituen, eta ibilbide ikusgarria: 11 zortzimilako zeuzkan igota, eta bi aldiz irabazitakoa zen Urrezko Pioleta. Ingeniaria zen, eta harro zeraman hori: "Alpinismoa denbora-pasa da niretzat, ez dut famarik nahi", zioen. SESB desegin baino lehen hasi zen alpinismoan, kirol bezala oso leihakorra zen garaian. Joera horretatik aldendu zen bera, ordea. "Hau ez da futbola edo tenisa. Honek ez du dirurik ematen. Horregatik ez goaz hara arrakastaren bila. Hara goaz bizitza ematen digulako".\nBere izena eta Iñaki Otxoa de Olza iruindarrarena 2008ko maiatzaz geroztik lotuta geratu ziren betiko, Holia Colibasanurenarekin batera, Bolotovek Otxoa de Olza laguntzeko lanetan parte hartu baitzuen. Datorren astean beteko dira bost urte Otxoa de Olza hil zela, maiatzaren 23an, Annapurnan. Erreskatearen nondik norakoak kontatzeko filmean, Pura Vida, parte hartu zuen: "Nik ez naiz mendian arriskatzen", zioen. Eta emazteak: "Eta Annapurnara bakarrik igotzea ez al zen arriskutsua izan?".\nEspediziokide ziren Otxoa de Olza, Bolotov eta Horia Colibasanu 2008ko maiatzean Annapurnara igotzeko. Iruindarrak, gaixo, igoera utzi zuenean, Colibasanu geratu zen berarekin, eta Bolotov gailurrera iritsi zen. Bueltakoan edema bat zuen biriketan, eta jaitsi beharra izan zuen, ez hiltzeko, baina egoraren berri izan zuenean gora itzuli zen. "Iñakiri laguntzeko itzultzea nire eginbeharra zen", esan zuen gero. "Gizakiok elkar laguntzeko beharra daukagu, edozein egoeratan. Tontorrera ailegatzea ez da beharra, ez diot inori zor, baina laguntzea beharrezkoa da eta ez dago nire osasunaren menpe. Egin beharra daukat edozein egoeratan nagoelarik ere".


Mintzanet - Wikipedia, entziklopedia askea.\nMintzanet euskara praktikatzeko aukera eduki nahi duten pertsonei, dauden lekutik (etxean, lanean, kalean, Euskal Herrian edo atzerrian...) euskara on line eta doan praktikatzeko modua eskaintzen dien egitasmoa da. Horretarako, euskaraz ongi dakien pertsona (bidelaguna) eta euskara-maila hobetu nahi duena (bidelaria) elkartuta, Internet bidezko elkarrizketak egin ditzaten, haiek adosten duten ordutegian eta maiztasun mailan.\nProiektua 2013an sortu zen. Maramama taldea hizkuntza zerbitzuak arduratzen da kudeaketaz eta Eusko Jaurlaritzaren, Gipuzkoako Foru Aldundiaren eta Donostiako Udalaren laguntza jasotzen du.\n1.2 Mintzanet Eguna\n2 Mintzanet bere ahotan\n3 Hitzaldi irekiak\n4 Mintzanet +65\nMintzanet egitasmoaren webgunearen bidez, euskara praktikatu nahi duten guztiek (bidelariek) jardun dezakete, Internet bidez (bakoitzak erabakiko du zein programaren bidez hitz egin nahi duen: Skype, Google Hangouts, WhatsAppeko bideo-deia...), beren bidelagunekin. Parte hartzeko B1 maila eduki behar dute, elkarrizketa bermatuta egon dadin.\nBestalde, bidelagunak euskaldun jantziak dira, eta, beraien borondatez, euskara hobetzen ari direnei praktikatzeko aukera ematen diete. Baina ez dira irakasleak (bidelagunei ez zaie exijitzen euskaldun jantziak izatea baizik).\nAbiapuntua astean behin ordubeteko saioa egitea da. Hala ere, bikoteko kideek erabakiko dute maiztasuna handitu ala ez.\nMintzanetek ez dauka helburu didaktikorik, ulermena eta mintzamena hobetzea (eskolaz kanpoko jardueratzat jotzen dugu), helburu bakarra praktika librea baita.\nEuskara praktikatzeko tresna honek orain arte osatzeko zegoen gabezia bat bete du, hain zuzen ere: edozer arrazoi dela eta, aurrez aurre euskara praktikatzeko aukera edo modua ez duten guztiek Internet bidez praktikatu ahal izatea, edo aurrez aurre praktikatu arren, beste aukera bat izatea. Izan ere, aurrez aurreko saioetan euskara praktikatzen aritzeko aukerarik ez dutenei lagundu egiten die Mintzanetek: mugak gainditzen (jendearen arazo fisikoak, osasun-arazoak, denbora edo ordutegi arlokoak, distantzia mailakoak, hizkuntza isolamendukoak), askotariko euskaldunen arteko elkar ezagutza sendotzen, eta, azken batean, euskaldun kopurua handitzen.\nProiektuaren abantailak honako hauek dira:\nFisikoak edo geografikoak: edozein lekutatik hitz egiteko aukera ematen du. Edozeinek har dezake parte (gaur egun 16 eta 95 urte artekoak ditugu).\nOrdutegiari dagozkionak: edozein momentutan egiten ahal dira elkarrizketak.\nMalgutasuna: bikotekidearekin egutegia adostu daiteke, baita sortzen diren gorabeherak konpondu ere.\nAurrerapen-maila: saioak bi pertsonaren artekoak dira. Horri esker, urtebeteko epean, aurrerapen handia egiten dute bidelariek ulermenean eta mintzamenean, derrigortuta baitaude hitz egitera. Horren adibide: batzuk bidelari gisa hasi ziren, eta bidelagun bihurtu dira orain.\nEmaitzak: euskaraz hitz egiteko hasierako lotsa galtzea, jarioa lortzea eta mintzamen zein ulermen mailan maila bikaina eskuratzea. Gainera, praktika libreak hizketa-molde errealera hurbiltzen du bidelaria, ahozko hizkerara hain zuzen ere.\nKohesioa eta kultura transmisioa: euskaldunen arteko harremana estutu egiten da, eta Euskal Herriko eta erbesteko komunitateen arteko harremana jorratzen da. Euskaldunen komunitatea handitzeko aukera ematen du.\nMintzanet proiektuko kideek urtero Mintzanet Eguna ospatzen dute. Egun hori asko estimatzen dute erabiltzaileek bertan elkar ezagutzeko aukera izaten baitute, esperientziak trukatu eta komunitate baten parte direla sentitzeko.\nGainera, urteroko hitzordu hau Mintzanet Sariak emateko aprobetxatzen dute: Bidelari eta Bidelagun Onena, eta Aipamen Berezia.. 2019an Alberto Elejalde (Gasteiz, 1967) izan zen nabarmendua Urteko Bidelagun moduan. Ia hasieratik parte hartzen du, eta Cortesen (Nafarroan) bizi den bere bidelariari asko lagundu dio. Urteko Bidelariaren Saria Bilboko (eta orain arte Polonian bizi izan den) Igone Leonentzat (1993) izan zen. Bilbon egon edo Polonian egon, beti saiatu da bere euskara mailari eusten eta hobetzen.\n2018an, lehenengo aldiz, Aipamen Berezia edo Ohorezko Saria ematea erabaki zuten antolatzaileek. 2019an, Maider Olarra (1974) Baden Badenen (Alemanian) bizi den donostiarrarentzat izan zen.\nUrtero, Donostiako Bagerak antolatutako Donostiako San Telmo museoko Mintzodromoetan hartzen du Mintzanetek. Bertaratutakoei, aurrez aurreko egitasmoaz gain, beste aukera bat ere badagoela ikusarazten die, on line bertsioan. Horrela, Mintzodromoan parte hartzen ari den jendeari Mintzanet probatzeko aukera ematen diote, zer den eta nola funtzionatzen duen jakiteko, eta azalpen-bideoak ikusteko aukera ere izaten dute.\nMintzanet bere ahotanAldatu\nMintzaneten parte hartzen dutenen esperientziak biltzen dira Mintzanet bere ahotan atalean, bi formatutan: bai idatziz, bai bideoan. Hala, taldearen kohesioa indartzeaz gain, irakurgaiak eta entzungaiak eskaintzen dira, eta, gainera, Mintzanet proiektuaren inguruko adibideak ematen dituzte zerbitzuan murgiltzen direnei. Euskaldunen egoerak zein diren agerian jartzen dute.\nParte-hartzaileek azaltzen dute zertan laguntzen dien egitasmoak eta nola egin duten aurrera mintzamenean, ulermenean eta jariotasunean. Bestalde, laguntzaileek zer jasotzen duten eta zergatik eman duten izena ere azaltzen dute.\nHitzaldi irekiak atalean, pertsonaia ospetsuen elkarrizketak aurkitzen ahal dira. Horrela, Mintzaneteko erabiltzaileek haien elkarrizketetan lantzeko materiala eskaintzen da. Bideoan grabatu eta norberaren ogibidea eta euskara izaten dira gaiak. Pertsona famatuek euskararekin zer harreman duten azaltzen dute bertan. Mintzanet.net webgunean topa daitezke elkarrizketak eta pieza hauek mintzagai bikaina dira erabiltzaileentzat, haien saioetan aipatzeko.\n2015. urtean, Mintzanet +65 proiektua jarri zen martxan. Euskal Herrian eta munduan zehar etxetik parte hartzen duten adineko pertsonez gain (65 urte eta 95 urte artekoak ditugu), hitzarmen bidez, Gipuzkoako eta Bizkaiko adinekoen hainbat egoitzatan dauden egoiliarrek bidelagun gisa hartzen dute parte. Gaur-gaurkoz, proiektuan dauden erabiltzaileen % 7,62 dira profil horretakoak. Proiektua txertatzeko bidean, bertako psikologoekin lan eginda, haien esanetan, onurak begi-bistakoak dira:\nAdineko pertsonak gai dira gauza asko egiteko; baina, gehienetan, gaztetasunari hainbesteko garrantzia ematen dion gizarte honek ez die ematen merezi duten lekua.\nBeste norbaiti laguntzeko gai direla sentitzen dute. Eta harreman ederra sortzen da haien artean.\nTeknologia berriekin lan egiteko aukera dute. Honek leiho bat irekitzen die: kasu batzuetan, Euskal Herriko beste herri bateko norbaitekin hitz egiten dutelako; eta beste batzuetan, atzerrian dagoen norbaitekin.\nArlo kognitiboa lantzen dute. Esfortzua da buruarentzat euskara hobetu nahi duen norbaitekin hitz egitea. Osasun aldetik oso egokia zaie, beraz.\nHizkuntza. Adineko pertsona batzuek dauden zentroetan ez daukate aukera handirik euskaraz hitz egiteko, nahiz eta beraien ama hizkuntza izan. Kasu askotan, euskaraz hitz egiteak haien sorterriarekin eta jatorriarekin harremanetan jartzen ditu berriro.\nHaien autoestimuarentzat ere ondo datorkie. Ordura arte ezagutzen ez duten pertsona batekin harremanetan hasi baitira. Eta hizketan asteak pasatu eta gero, harreman pertsonala sortzen da.\nIntegrazioa. Adin guztietako jendearekin hitz egiteko aukera ematen die proiektu honek. Eta, horrela, belaunaldien arteko integrazioa sortzen da.\nKultura transmisioa. Orain arte izandako esperientziaren arabera, adineko pertsonek ez dute behar testurik saioak gauzatzeko. Euren bizimoduari buruz hitz egiten dute. Eta, beraz, Harreman horretan kultur transmisio handia dago. Hala, onuradunak bidelaguna zein bidelaria izan ohi dira.\n↑ VI. Mintzanet Sariak banatu ditugu Durangon. .\n↑ Euskararen Eguneko Donostiako mintzodromoan hartu dugu parte!. .\nAzken aldaketa 15 urria 2020(e)an, 18:36(e)tan\nOrriaren azken aldaketa: 15 urria 2020, 18:36.


Gizakia lurrikara eragile? | TeknoZientzia txokoa-Haurtzaro ikastola\n← Liztorren dantza\nZIENTZIASTEA 2012 →\nIazko maiatzaren 11ean Lorcan (Murtzia) 5,1 magnitudeko lurrikara izan zen. Bederatzi hildako eragin eta udalerriaren zati handi bat suntsitu zuen hondamendiak. Oraindik ere bistan da lurrikara haren arrastoa, berreraikuntzarako diru-laguntzak oso mantso ari baitira iristen. Orain, Nature Geoscience aldizkarian kaleratu berri den lan baten arabera aktibitate antropogenikoa lurrikara eragin zuten faktoreen artean sartu behar da.\nLorcako lurrikara ehundaka kilometrotara ere sentitu egin zen\nUrriaren 22an argitaratu zen lanaren arabera hamarkadetan zehar Lorcako eskualdean egin den lurpeko uren ustiaketa intentsiboak lurrazalarekiko estresa edo presioa areagotu du. Lanaren autore den Pablo Gonzálezen (Ontario Mendebaldeko Unibertsitatea, Kanada) arabera, ordea, uren erauzketa ez zen lurrikara eragin zuen faktore bakar eta erabakigarria zian. Bere hitzetan, “lurpeko uren ustiaketarik gabe ere lurrikara gertatu egingo zen, baina gizakiaren aktibitateak lurrikara gertatzea erraztu egin zuen”.\nLorcan lurpeko uren erauzketa oso intentsiboa da, nekazaritzarako ur eskaria handia baita eskualdean. Ondorioz, bertan lurra 10 cm hondoratzen da urtero, Europan beste inon ez bezainbeste. Lurrikara gertatzean González eta bere ikertaldeak satelite bidezko informazioa bildu zuten lurrikararen ondorioz lurzorua nola tolestu eta mugitu zen aztertzeko. Bildutako datuekin modelo bat eraiki zuten lurrazalaren mugimendu sismiko hori eragin zezaketen estres-motak zehazteko. Lurrikara 2-4 km-ko sakoneran gertatu zen, lurrazaletik oso gertu, eta dardara handiena izan zuten lurrazaleko eremuak ur erauzketa handiak egin izan diren guneekin bat datoz. “Akuiferoen ustiaketak lurrazalak jasan zitzakeen tentsioak atalase kritiko batetik haratago eraman zituen, lurrikara eraginez”, baieztatu du Gonzálezek. Hala ere, ur erauzketetatik eratorritako estresak plaken tektonika eragiten dutenen aldean oso txikiak direla ere adierazi du. “Horregatik, zaila izango litzateke lurpeko uren erabileraren arabera lurrikarak aurresatea”.\nEz da giza aktibitateak lurrikaren maiztasunean eragin dezakeela ondorioztatzen duen lehen lana. Bada baieztatzen duenik 2008an Sichuan-en (Txina) 80000 lagun hil zituen 7,9 magnitudeko lurrikara neurri batean bertan eraiki zen presa erraldoiak eragindakoa izan zela. Basilean (Suitza) 2006an gertatutako mugimendu sismikoa ere bertan egindako lan hidrauliko batzuei esleitu zitzaion. Gurean ere badira uren kudeaketarekin lotzen diren aktibitate sismikoak. Itoizko urtegian urtero hamaika mugimendu sismiko txiki detektatzen dira eta 2004 urtean 4,6 magnitudeko lurrikara ere gertatu zen.\nPosted on 2012/10/27, in Berriak, DBH-2 and tagged geologia. Bookmark the permalink.\tUtzi iruzkina.


Auzia Euskaraz (epaiBi): "Transacción procesal” euskaraz, nola?\n"Transacción procesal” euskaraz, nola?\nTransacción procesal > Transakzio prozesal\nGaztelaniaz, transacción del proceso ere esaten da. Eta transigir > transakzioa egin.\nHasitako prozesu bateko alderdi bakoitzak zerbait emanez, hitzemanez edo atxikiz prozesua amaitzeko kontratua. Arrazoi materialetan oinarrituta, prozesua modu ezohikoan bukatzeko moduetako bat da. Auto bidez adierazten da, titulu betearazlea da autoa, eta gauza epaitu formalaren efektua du.\n“Presentó con su petición el documento en el que se han formulado las bases de la transacción” > “Transakzioaren oinarriak biltzen dituen dokumentua aurkeztu zuen eskaerarekin batera”\n“intentar un acuerdo o transacción entre las mismas” > “alderdien arteko akordioa edo transakzioa lortzen saiatzea”\n“Si las partes no comparecen personalmente, sino a través de sus procuradores, deberán otorgar a estos poder para renunciar, allanarse o transigir” > “Alderdiak pertsonalki agertu beharrean prokuradore bidez agertzen badira, uko egiteko, amore emateko edo transakzioa egiteko ahalordea eman beharko diote prokuradoreari”


Astelehenetik aurrera ezinbesteko eginkizunetarako soilik atera ahal izango da etxetik\nEtxean geratzeko erabakia hartu du Eusko Jaurlaritzak astelehenen honetatik aurrera herritar guztientzat.\nEusko Jaurlaritzak hartutako azken erabakiaren arabera astelehenetik aurrera beharrezko eginkizunetarako atera ahal izango da soilik etxetik. Ataungo udalak berriz << bihartik aurrera tabernak, elkarteak, gazte-lokalak eta antzekoak itxita egon beharko direla >> eman du jakitera.\nAstelehentik aurrera Eusko Jaurlaritzak eta Espainiako Gorbernuak segurtasun indarrak jarriko ditu martxan, 14.000 poliziak egingo dute EAEko herritarren konfinamenduaren jarraipena. Polizia hauek Ertzainak (7.300), Guardia Zibilak (2.400) eta polizia nazionalak (1.300) izango dira.\n#Ataun #Irratia #AtaunIrratia #Albistea #Gizartea #Koronabirusa #Osakidetza #EuskoJaurlaritza #SegurtasunSaila #OsasunSaila #EuskalHerria #Euskadi #Gipuzkoa #Bizkaia #Araba #Nafarroa #IparEuskalHerria #Espainia #Mundua #AtaungoUdala #Ertzaintza #GuardiaZibila #PoliziaNazionala


Trigonometriari adi | Mundua | Berria\nInkestek diote ERC nagusituko dela eta independentismoak aukera duela diputatu gehiago lortzeko; baina emaitzak oso estu daude, eta parte hartzeak eta zalantzatiek erabakiko dute.\nEstatistika, aritmetika eta matematika guztiak ere ez dira aski izango abenduaren 21ean zer gertatuko den asmatzeko; eta gutxiago, ondoren zer gobernu osa litekeen igartzeko. Azaroaren hasieratik orain arte argitaratu diren 24 inkesta aztertu ditu BERRIAk, eta ondorioa da emaitzak oso estu daudela, bi aldagaik baldintzatuta. Lehena parte hartzea da, %80ren bueltakoa izango dela uste baitu analista askok. Kataluniako Parlamenturako hauteskundeetan parte hartzea %67tik azpikoa izan da beti, 2015 arte; %75era ailegatu zen orduan; 4.150.000 boto emaile inguru esan nahi du horrek. %80ko parte hartzeak 4.440.000 boto emaile mugituko lituzke gutxi gorabehera. Abstentzioaren %5eko gorabehera batek, beraz, 300.000 botoren aldea leukake. Bigarren aldagaia botoa erabaki ez dutenen multzoa da. Uste da ehunka mila hautesle direla botoa azken ordura arte erabakiko ez dutenak. Milaka boto asko daude dantzan, eta orain inkestek erakusten dituzten emaitzak estuak dira berez. Horrek esan nahi du ezusteetarako ere prest egon beharko dela.\nOraingoz, inkestek erakutsi dutena da ERCk irabaziko lituzkeela bozak. 24 azterketatik hogeik eman dute garaile Oriol Junquerasen taldea. Baina abendu arteko zundaketek emaitza hobeak igartzen zizkieten, eta azkeneko asteetan behera egin dute. Abenduko azkeneko inkestek 32-34 eserleku ematen dizkiote parlamentuan —batek 29ra jaitsi ditu, eta beste batek 37ra igo; azaroan 40tik gora ere ematen zizkioten, ordea—. Gertu du Ciutadans, oso gertu. Eta azkeneko egunetan argitaratutako emaitza batzuen arabera, aurretik ere bai: abenduko azkeneko hamabost inkestetan, lau aldiz jarri dute ERCren aurretik, eta behin berdinduta. 28 eta 32 eserleku artean ematen dizkiote Ines Arrimadasen alderdiari —inkesta batek 25era jaitsi du—. Boto portzentajean, berriz, %20tik gora dabiltza, nola ERC, hala Ciutadans.\nBigarren multzoan leudeke JPC eta PSC, boto portzentajearen %20tik behera, baina ez urrunegi. Junts Per Catalunyak hazkunde handia izan du azken egunetan; azaro hasieran, inkestek 13 diputatu ematen zizkioten, baina azkenekoetan gora egin du, batez ere Carles Puigdemont hautagai izendatu ondoren. Zenbateraino haziko den zehaztu ezinik dabiltza, ordea: inkesta batzuek 25-27 eserleku eman dizkiote, eta beste batzuek 30-31 ere bai —36ra igo ditu batek—. Nolanahi ere, abenduko hamabost inkestetan, lauk bakarrik jarri dute ERCren parean, bakar batek ere ez aurretik.\nMiquel Icetaren sozialistei ere gorako joera igarri diote inkestek; oraintxe, 20 eta 22 diputatu artean eman dizkiete gehienek —batek 26ra igo ditu, eta beste batek 17ra jaitsi—. Edozein moduz, azken hamabost inkestetan, behin bakarrik iritsi dira Ciutadansen parera, eta inoiz ez JPCrenera.\nDatu horiek ikusita, sumatzen da ERCren eta JPCren artean boto mugimendu bat badagoela, eta Ciutadansen eta PSCren artean ere gauza bera gertatzen ari dela. Osteguna bitarte koalizioren bat nabarmen indartu ezean, gerta liteke lau alderdiak nahiko parekatuta geratzea, alde handirik gabe. Botoa polarizatuta dago independentisten eta unionisten artean, baina polo bakoitzak, aldi berean, bi erreferente nagusi ditu, eta horietan lidergoa nork hartu borrokan ari dira oraindik.\nPolarizazio horien ondorioak ezagutuko dituzte beste koalizioek. Horien artean, Xavier Domenechen Comukoak daude koska bat gorago: inkesta gehienek 9-10 diputatu ematen dizkiete —gutxienak, 7; gehienak, 11—. Kasurik onenean orain duten ordezkaritza berdinduko lukete, beraz. Edozein moduz, CUPen eta PPren aurretik jartzen dituzte inkesta gehienek: hamabostetik lauk bakarrik jarri dituzte PPkoekin berdinduta, eta hiruk CUPekoekin.\nBada azterketek airean uzten duten beste galdera bat: zein izango ote den parlamentuko indar txikiena. Batzuen arabera, Xavier Garcia Albiolen PPkoak izango dira —6 eta 8 eserleku artean, batez beste; 5eraino ere jaitsi dituzte batzuek, ordea—. Nabari da Ciutadansera ihes egin diola hautesle talde batek. Besteen arabera, Carles Rieraren CUPekoak izango dira indar txikiena —7-8 diputatu batez beste, baina inkesta batean edo bestean 5era jaitsita, eta besteren batean 10era igota—.\n24 inkestatik hamazazpik diote unionistek baino boto gehiago jasoko dituztela hiru alderdi independentistek; sei baizik ez dira ausartu ondorioztatzera unionistek boto gehiago jasoko dutela, eta batek berdindu ditu. 24 zundaketa horien batezbestekoak hor daude: botoen %46 independentisten alde; %43 unionisten alde. Baina ezkutuko botoak eta erabaki gabekoak asko iraul dezakete portzentaje hori. Edozein moduz, ageriko gontz lanak egiten ari da berriro En Comu: ez unionistak, ez independentistak, inork ez du botoen %50eko langa pasatu inkesta bakar batean ere —2015eko irailean gertatu zena, hain justu—.\nDiputatuetan ere gehiago lortuko dituzte independentistek, inkesten arabera, baina argi ez dagoena da alde horiek parlamentuan gehiengo absolutu bihurtuko ote diren. 135 eserleku ditu Kataluniako Parlamentuak, eta 68 behar dira gehiengo absolutua edukitzeko ganberan; bada, 24tik lau inkestatan bakarrik eman dute segurutzat ERC, JPC eta CUP zifra horretara iristea. Hamar inkestak, aldiz, segurutzat jo dute ez dutela lortuko gehiengoa izatea. Unionismoaren ikuspegitik, beltzagoak dira emaitzak: independentistena baino boto portzentaje eskasagoa igartzen diote, diputatu kopuru txikiagoa, eta inkesta bakar batean ere ez dira iritsi gehiengo absolutura.\nAzkenean emaitzak edozein direla ere, bistan da hautagaiek ez duela lortuko bakarka gobernatzeko nahikoa indar. Trigonometria ariketak hasiko dira ostiralean, gutxienez hiruko gobernuak edo hiruko akordioak beharko baitira gobernua osatzeko. Gutxiengoan egongo litzatekeen gobernu bat ia pentsaezina da Generalitatean; oreka benetan zailak egin beharko lituzke agintaldia bukatzeko. Kontua da horretarako moduko hiruko akordio bat lortzea ere zail agertzen dela ordu honetan. Bloke independentista zatituta dago, eta estrategia urriaren 27an agortu zuen. Ez dago argi ERCk eta JPCk CUPekin berriro ezer adostea lortuko ote duten, baina ez dago argi ERC eta JPC ere zer adosteko gai izango diren hilaren 22tik aurrera. Alternatiba handirik ez da, ordea. Unionismoak ezin izan du bloke bat osatu. Domenechek eskatutako hiruko gobernuak (ERC, PSC eta CECP) azkeneko hamabost inkestetako bitan baino ez du gehiengoa. Ezkerreko fronte batek, ERC, CECP eta CUPekin, ez luke gehiengorik emango; inkesta bakar batek ere ez dio eman. ERC, JPC eta CECPen akordio batek aukera luke gehiengoa lortzeko, baina ez segurua. Aldiz, ERC, JPC eta PSC akordio batek bai, emango luke gehiengo absolutu seguru bat parlamentuan. Ostegunak argituko du zeintzuk izango diren Gabonetarako trigonometria buruketak.


Denean, ilusioa, likidoa da kaleratu emakumeak - Forte Love\nDenean, ilusioa, likidoa da kaleratu emakumeak\nApur bat azidoa baginako ingurune eta bere natural microflora galarazteko garapena patogeno hori lortzeko, sartu da kanpotik. Aurkako babes-sartze gehiago infekzio umetokian eta ovaries, moco cervix. Osasuntsu emakumeak, excretion moco ateratzen da bat normal fenomeno fisiologiko. Bakarrik aldaketak faseak hilekoaren zikloa da. Kasu batzuetan, emakumeen itxura bat izan urezko alta normala da. Baina batzuetan ez dira larriak eragin gaixotasun, tratamendu arrakasta araberakoa puntuala diagnostikoa.\nZer izan daiteke kausa natural likidoa alta emakumeen\nKoherentzia eta kopuru secretions araberakoak dira etapa-zikloa. Dentsitatea moco sortutako guruin cervix-oreka araberakoa emakumezkoak hormona, ziurtatzeko ekoizpen eta heltze oocytes. Berehala amaitu ondoren hilekoa dator "lehor" epea. Gutxieneko edukia estrogenoa, muki-plug da gehien trinko, alta ia absenteak.\nHazkunde estrogenoa maila eta heltze ovum, alta gehiago bihurtzen urezko, eta garai hartan ovulation aukeraketa eskuratzeko koherentzia arrautza zuringoak. Txikiena dentsitate ikusten da barruan, hainbat egun igaro ondoren ovulation (oharra Heldua arrautzak babes burbuila). Likido testura ertain esker, free igarotzea espermatozoide bidean arrautza, eta bere ondorengo mugitu umetokian sartu. Fase honetan, estrogenoa gutxitzen, rol nagusiak progesterona, funtzioa zein da bermatzeko baldintzak garapen gehiago enbrioia.\nOnena finkapen bat arrautza ernaldu umetokian ezarri bere epitelio geruza swells eta bihurtzen friable. Ehun zenbatekoa handitzen arina. Hori guztia eramaten itxura emakume gardena likido isurketa sexu-organoak. Amaieran hilekoaren zikloa moco hasten loditzeko. Bada, haurdunaldiak ez gertatzeko, ez da errefusa endometrium (epitelio geruza), hilekoa gertatzen da, ziklo berri bat hasten da.\nHorrela, itxura likido, hala nola, ura, alta ez usain hurbilago erdian, eta bigarren erdia zikloa da fisiologiko arau. Kasu honetan, emakumea ez da ikusitako edozein ondoeza.\nLikido, hala nola, ura, esleipena gisa ager daiteke honako kasu hauetan:\nelkarrizketa sexual zehar (ondorioz handitzea bolumena natural lubrifikazio sexu arousal zehar);\nondorioz, maiz aldatu sexu bazkide (aldaketak direla baginala flora);\nnoiz hormonal aldaketak eragin hori ekar dezake eza ohiko sexu-bizitza, haurdunaldia prebenitzeko, eta erabilera hormonotherapy drogak eta antibiotikoak.\nondorioz, estresa, klima-aldaketa, eragiteko prozesu biokimikoa emakume baten gorputza, barne hormona-ekoizpena.\nUrezko alta haurdunaldian\nLehen hiruhilekoa haurdunaldia progesterona-maila altua izaten jarraitzen du. Hau ere eragozten heltze berri oocytes, eta enbrioia irmoki ospatuko da umetokian. Beraz, urezko alta, normalean ez da gertatuko.\n12-13 astean hasten handitzea kontzentrazioa estrogenoa, eta horrek bermatzen berriak sortzea zelulak fetuaren eta parat emakumearen gorputza erditzea (aldatzen baldintza ehunen cervix, liquefies muki plug). Emakumeen itxura bat izan urezko alta 2. eta 3. hiruhilekoa haurdunaldia jakina, dira, bada, kolorerik, usainik, ez lagunduta erretzea, azkura.\nAmaieran haurdunaldia likido, hala nola, ura, alta gertatzen dela eta nahasketa moco duen gernua. Umetokian eta fetuaren buruzko prentsa-maskuria, eragiten ez itxi guztiz.\nNoiz urezko alta haurdunaldian seinale da patologia\nMehatxu emakumeen sintomak dira:\nitxura urezko alta lehen aste haurdunaldiko;\npresentzia usain desatsegina (putrid, gazi edo arraina);\nberdea, horia, kolore gris (adierazten presentzia bakterioak);\nmarroia edo gorria alta (seinaleak barneko odoljarioa);\nnarritadura eta azkura, azala perineum, sentsazioa erretzea baginaren;\napar edo beste ezohiko egitura alta;\nZeinu horiek adieraz dezake agerraldia hantura, infekzio benereoak of infekzioak. Sortzen miscarriage arriskua edo erditzean konplikazioak, probabilitatea kutsatzen fetuaren zehar igarotzea bidez jaiotza canal.\nHorrez: Bada horiek guztiak terrible ezaugarri emakumeak ez, baina aukeraketa ura bezala, horia, kolore eta usain gozoa, adierazi ahal izango isurketa arina amniotic SAC. Baldintza hau ez da arriskutsua erdian haurdunaldia, eragiten jaiotza goiztiarra, fetal heriotza. Amaieran, haurdunaldia, tantaka froga agerpena lan.\nZer gaixotasun emakumeen artean gertatzen likido isurketa\nKausa urezko alta daiteke hantura eta infekzioa sexu-traktuko, umetokian eta osagarriak.\nOophoritis – hantura fallopian hodiak eta ovaries. Emaitza da kalte, scarring hantura eta muki-mintza, sor daiteke, edema, ehunak. Ez da estutzen lumen fallopian hodiak eta urratzen beren patency. Zaila harrapatzeko arrautzak eta mugitzen horien bidez hodiak umetokian sartu. Kaleratu arlo hantura arina metatzen umetokian eta ateratzen forma heavy muki secretions.\nBada hantura ez da tratatu, kroniko bihurtzen da, esleipena crebrescunt, bilakatu berde-horia kolore batetik admixture pus.\nBakterio vaginosis (gardnerellosis). Gaixotasun hau da lotutako ugalketa baginaren bakterio patogenoak, Gardnerella dela hausten natural microflora. Kausa ez betetzeagatik izan daiteke, oker douching, aldaketa sexu bazkide (babesik gabeko sexu), erabilera desegokiak antisorgailuak erabili antibiotikoak.\nHantura geroago zabaltzen umetokian eta osagarriak. Ezaugarri bat sintoma hau gaixotasuna dira urezko, askotan horia alta batera usain, arrain.\nOharra: Gardnerella neurriz, arau dira beti presente emakumeak. Dysbiosis laguntzen du, beren indartu ugaritzea.\nCandidiasis (birigarro) - onddoen infekzioa baginaren. Erreprodukzio onddoak presente microflora ondorioz dysbiosis. Hau ematen igoera vaginitis (hantura baginaren) edo vulvovaginitis (aldibereko porrota kanpoko genitalian). Bereizketa emakumeak dira cursi, gazi-usaina. Ez da sendoa sentsazioa erretzea, hantura genitalak, ahultasuna. Bihurtzen da, mingarria eta urination maiz.\nHigadura cervix. Arrazoiak higadura anitzak dira: hanturazko eta infekzio-gaixotasun, lesio cervix zehar abortua eta erditzea. Muki-likido jariaketa ahal izango dute ezpurutasunak odola. Fase aurreratuan bihurtu dute Muco-purulent.\nCervicitis. Hantura cervix, askotan erantsitako higadura. Ez dago handi bat da infekzio arriskua goranzko bidea umetokian eta osagarriak.\nCervix-minbizia. Copious, likido, hala nola, ura, dira, izan ere, ondorioz kaltetutako ehun iragaten lymph.\nEndometritis - gaixotasunak lotutako gehiegizko hazkundea barruko umetokian hornigaia, bere ugaritzea hodiak eta, nahiz eta sabeleko barrunbean. Hau urratu prozesuak lotutako ovaries, eta hormona-ekoizpena. Urezko alta du zain odol, usain desatsegina. Dute haundituko dira aurretik hilekoa, agertzen berehala ondoren horiek.\nSexu-transmisiozko gaixotasuna da (infekzio-eragile sexu-transmisiozko). Hauek, besteak beste: gonorrhea, chlamydia, trichomoniasis, eta beste batzuk. Aukeraketa hasierako etapa ederrekin, urezko, usain desatsegina bat. Ondorioak emakumeak dira zabala hantura larria konplikazioak. Tratatu behar dira, bai sexu bazkide.


Kobak, pala, Eliza eta Gorobel mendilerroa izango dira bihar arigataratuko den egunkariko protagonistak - Laudio - Aiaraldea.eus\nErredakzioa 2016-01-25 18:28\nBihar (urtarrilak 26) argitaratuko da Aiaraldea Egunkariaren 45. zenbakia eta, ohikoan bezala, hainbat gai jorratuko ditu.\nEzohiko gai bat izango da nagusi: espeleologia. Tako-mano espeleologia taldeak eginiko aurkikuntza bat izango baitu hizpide erreportajeak: 70 kilometroko leize-sarea topatu du taldeak, Aiaraldea eta Burgos artean.\nElizak ere izango du protagonismoa, instituzio erlijioso horrek Aiaraldeko 18 ondasun (7 eraikin eta bost lur hektarea) bere izenean erregistratu baititu, kasu askotan udalek erositako edota herritarrek eraikitako azpiegiturak direnean.\nKirolean eta kulturan, protagonista ugari\nKirolean hainbat protagonista egongo dira. Alde batetik, Bizkaiko Pala Txapeldunak diren Zuriñe Etxebarria eta Naia Ugarrizak Euskadiko Txapelketarako dituzten aurreikuspenak kontatuko dituzte. Athletic-ekin entrenatzen hasi den Naia Landaluzek, bere aldetik, Lezamako entrenamenduak nolakoak diren azalduko du. Hortaz gain, asteburuan Laudion egin den Espainiako Hockey Txapelketaren Sektore Fasearen kronika topatu ahal izango du irakurleak, Ganbegi taldeko Josu Garaio Segurolaren eskutik.\nKulturan, berriz, Laudioko tokien izenen inguruan egin duen ikerketa sakonaren gakoak kontatuko ditu Bittor Arbizu Baronak.\nHerriz-herrikako atalean ugariak izango dira jorratuko diren gaiak. Baina protagonismo berezia jasoko du Gorobeleko mendilerroaren inguruan Urduña eta Burgosen artean dagoen auziak, Jexus Mari Garaiok idatzitako historia-zutabearekin.\nOraingo honetan, Norberto Aldaiturriaga, Koldo Gilsanz, Patxi Iturregi, Mateo Pagazaurtundua eta Miren Ayesa arduratu dira iritzi-zutabeak idazteaz, eta Jabi Isasi komikia marrazteaz. Zinema-zutabeak, berriz, bideo-jokoen zutabeari utziko dio lekua, Urtzi Odriozolaren eskutik.


Fairphone: etiko eta jasangarria den telefonoa – KZblog\nFairphone: etiko eta jasangarria den telefonoa\nGaur KZgunean Fairphone-i buruz hitz egin nahi dizuegu. Fairphone diseinu modularreko smartphone etiko eta jasangarria da. Baina, zer adierazten du horrek?\nHasteko, Fairphone-en produkzio-kate osoan lan egiten duten pertsonek lan-baldintza egokiak dituzte, mugikorrak fabrikatzeko behar diren mineralak meatzetan eskuratzen dituzten pertsonetatik, piezak sortzen eta produktu finala muntatzen duen langileriari arte.\nBeste aldetik, Fairphone jasangarria da bidezko materialekin osatuta dagoelako. Hau da, telefonoa osatzen duten piezen jatorria aztertzen da, eta bakarrik mundurako eta pertsonentzako onuragarriak diren materialak erabiltzen dira.\nGainera, bere diseinu modularra dela eta, zure dispositiboaren bizi-iraupena luza daiteke, berrerabilera eta birziklapena sustatuz. Erabili eta bota filosofia baztertzearen proposamenarekin, Fairphonek ordezko piezak saltzen ditu eta konponketa tutorialak eskaintzen ditu, nork bere telefonoa konpon dezan. Halaber, enpresa honek telefonoak birziklatzeko modurik egokiena ikertzen jarraitzen du, smartphone-en desmuntatze prozesua errazagoa egiten.\nTeknologiaren fabrikazioaren azpian den arazoak gero eta pertsona eta kolektibo gehiago kezkatzen ditu, KZgunea barne. Hau dela kausa, KZguneak ALBOAN GKEarekin bat egin du “Mugikorrak Kongoren Alde” iniziatiba lagunduz, KZguneako telezentro jakin batzuetan erabiltzen ez duzun telefonoa uzteko atondutako buzoien bidez.\nZein da nire telefonoa uzteko KZgunearik hurbilena?\n“Mugikorrak Kongoren Alde”, “Gatazkarik Gabeko Teknologia” kanpainaren barne dago, eta gure aparatu elektronikoen eta, besteak beste, Kongoko Errepublika Demokratikoko ekialdean – munduko meatze-gune garrantzitsuenetako bat- dagoen bortizkeriaren lotura argitzearen helburuarekin sortu zen.\nUrre, eztainu edo wolframio mineralak beharrezkoak dira gure dispositibo elektronikoen egite eta funtzionamendua ahalbidetzeko. Batzuetan, mineral hauen enpresa eta talde hornitzaileek giza eskubideei eta ingurumenari eraso egiten diete.\nKeinu txiki honekin, lortutako funtsekin ALBOAN GKEak Errefuxiatuentzako Zerbitzu Jesuitaren lan humanitarioak lagunduko ditu gatazkaren eskualde honetan.\nHau guztia dela eta, erabiltzen ez duzun sakelako telefono zaharra izatekotan, etor zaitez KZguneako telezentro batera eta utz ezazu atondutako buzoian.\nNork KZgunea| 2019-01-30T11:23:18+00:00\t2018/06/18|Informatika eta Teknologi berriak|Iruzkinik gabe


Bitxiak aseguratzea | Consumer\nBitxiak etxeko aseguruak estaltzen ditu, urteko kuota 30 eurotik 80 eurora igotzen duen estaldura berezi bat kontratatzen bada.\nEtxe partikular batean gordetako bitxiak edo azpilak gorde nahi badira, ezin da poliza espezifikorik kontratatu. Ohikoena estaldura berezia duen etxe-aseguru bat kontratatzea da, hasierako proposamenetik 30-80 euro bitarteko igoera ekarriko duena.\nBitxiak eta objektu bereziak\nEtxe barruan gordetako bitxiak aseguratzeko, ez dago formula eraginkorragorik estaldura hori duen etxe-asegurua kontratatzea baino. Horrek 30 eta 80 euro artean garestitzen du produktua, batez beste, polizaren hasierako proposamenaren gainean, haien balioaren arabera. Hala ere, aseguru-konpainien artean ohikoa da muga bat ezartzea, eta muga horretatik aurrera ezin dira aseguratu edo urteko kuota handiarekin zigortzen da. Sektore aseguratzaileak esparru asko hartzen dituen arren, ez du produktu berezirik garatu bitxiak edo baliozko objektuak babesteko.\nBitxitzat hartzen dira etxebizitzaren barruan gordeta edo kokatuta dauden metalezko bitxiak (urrea, zilarra eta platinoa, batez ere) dituzten alhaja, perla, harri bitxiak eta objektuak. Askotan, aseguru-etxeek eduki orokorretik bereizten dituzte, balio txikia dutenean izan ezik. Bitxiak aseguratzeko unean, bada beste alderdi nabarmen bat: kutxa gotor batean babesten diren ala ez. Aldagai horren arabera, urteko priman diferentzia txiki bat ordaindu beharko da, 15 eta 30 euro artekoa, poliza estandar baterako.\nBitxiak, artelanak, liburu zaharrak edo bildumako altzariak ezbeharraren unean duten benetako balioagatik ordainduko dira.\nKontuan hartu behar da horrelako poliza bat kontratatu behar dela etxeak balio handiko objektuak dituenean. Baina artelanak, liburu zaharrak, bildumako altzariak edo, oro har, bildumak izanez gero ere kontrata daiteke. Objektu berezi horiek, hala nola bitxiak eta alhajak, ezbeharraren unean duten balio errealaren kalte-ordaina jasoko dute.\nEtxeko poliza estandarra izenpetzeko, 90 metro karratuko etxebizitza baterako, 63.000 euroko edukitzailea eta 30.000 euroko edukia dituena, aseguratuek 240 eta 280 euro bitarteko urteko kuota ordaindu beharko dute. Kutxa gotor batean ez dauden bitxien babesa hautazko estalduretan sartuko balute, poliza 70 euro inguru handituko litzateke batez beste, eta, beraz, aseguratuak urtean 310 eta 350 euro artean ordaindu beharko luke prebentzio-irtenbide hori izateagatik. Aitzitik, edozein arrazoirengatik bitxiak kutxa gotor baten bidez biltzea erabakitzen duten erabiltzaileek 15 euro inguru murriztuko lukete beren poliza aurreko modalitatearekiko, eta, beraz, 295 eta 335 euro artean ordaindu beharko lukete urteko kuota gisa.\nAseguruan eduki aseguratuaren baturaren% 10etik gorako balioa duten bitxiak sartuz gero, haien balioa espresuki adierazi beharko da. Kutxa gotorretan soberan dauden bitxien kapitalak 0 eta 12.000 euro artekoa izan behar du, eta harraskak haietatik kanpo badaude, 0 eta 5.000 euro artekoa.\nAseguru-eskaintzaren zati handi batek bitxien eta baliozko objektuen babesa barne hartzen du bere estalduren artean. AXAk 10.000 eurotik gorako alhaja, koadro, alfonbra eta tapizak aseguratzeko aukera ematen du. Baina haren proposamenik deigarriena da “Arrisku orotako artea” izeneko berme esklusiboa sartzea balio artistikoko ondasun preziatuenentzat.\nBitxiak kutxa gotor batean gordetzen dituztenen poliza modalitate arrunta baino 15-30 euro merkeagoa izango da.\nBeste aukera bat Pelayo Seguros da. “Hogar Complex” polizak 1.500 euroren truke bermatzen ditu bitxiak, errekargurik gabe; Ocaso aseguru-etxeak, berriz, “Etxe-asegurua 24” du, eta oinarrizko berme gisa eskaintzen du etxean gordetako bitxiak kontserbatzea. “MM Hogar” Mutua Madrileñaren produktua da, eta haren bermeak etxebizitza barruko bitxien soberakina estaltzen du, ondasun horietarako baldintza orokorretan ezarritako mugaren gainetik (altzarien baturaren %10, gehienez ere 6.000 euro, eta unitateko balioa 3.000 euro baino gehiagokoa). Balio bereziko objektuak ere estalita daude: etxebizitzaren ondasunak eta objektuak, balio unitarioa 1.800 eurotik gorakoa dutenak. Horien artean, honako hauek nabarmentzen dira: artelanak eta artelanak, alfonbrak eta tapizak, labezainak eta urrezko edo zilarrezko zati batean edo osorik konposatutako beste objektu batzuk, apaindura pertsonalerako, larruetarako, bilduma filateliko eta numismatikoetarako, zilarrezko erlojuak edo poltsikorako ez diren bitxitzat hartzen ez direnak.\nLagun Arok hainbat poliza ditu etxebizitzan lapurreta- edo espoliazio-estaldurak onartzeko eta balio handiko bitxiak, azpilak eta objektuak aseguratzeko, objektu bakoitzeko 600 euroko mugarekin, polizan kopuru horretatik gorako balioa duten objektuak zehazten eta identifikatzen ez badira behintzat. Mapfrek, “Hogar Platino” delakoan, etxeko egonaldien barruan bitxien edo norberaren gauzen lapurreta jasotzen du berme gisa. Zurich Segurosek etxeko poliza bat proposatzen du, bitxien estaldura automatikoa duena, edukiaren kapitalaren %25era artekoa, 25.000 euro gehienez ere.\naseguruak etxeko asegurua joyas-eu lapurretak


Kukai konpainiari Kulturearen Sari Nazionala emon deutsie - bizkaie.biz\nKukai konpainiari Kulturearen Sari Nazionala emon deutsie\nBizkaie! 2019-03-20 11:03 Kulturea\nFernando Aramburu idazlea be saritu dau Espainiako Kultura Ministerioak.\n'Erritu' da Kukairen azken sorkuntzea | Ikusi handiago | Argazki originala\nHainbat modalidadetan emon ditue 2017ko Espainiako Kulturearen Sari Nazionalak. Euskal sortzaileek irabazi dabe kategoria bitan, jantza sorkuntzearenean eta narratiban hain zuzen. Orain dala urte bi emon eben saritu guztien barri, baina ekitaldia orain egin dabe, Madrilen, Errege-erreginak eta José Guirao ministroa bertan dirala.\nJantzearen arloan, sari bi emoten ditue, eta sorkuntzearen atalekoa emon deutsie Kukai Jantza Taldeari. Jon Mayak 2001ean sortutako konpainiak sari ugari irabazi ditu bere ibilbidean, besteak beste Max Sariak, Leioako Umore Azokea eta Donostia Antzerki Saria.\nEpaimahaiaren arabera, Kukairen sorkuntzea garaikidea da, baina euskal jantza tradizionala da abiapuntua. Beste estilo eta lengoaia artistikoakaz topo egiteko ahalegina egiten dau.\nGaur bertan, omenaldi publikoa egingo deutsie Kukairi Errenterian, taldea herri horretakoa da eta. Sari Nazionalagaitik ez eze, Kukaik bere ibilbide osoan egindako ekarpenagaitik eta jasotako errekonozimendu guztiakaitik omenduko dabe Jon Mayaren konpainia. Bide horretan alboan izan dituan hainbat sortzailek hartuko dabe parte ekitaldian: Iñaki Salvadorrek, Mireia Gabilondok, Andra Mari Abesbatzeak... Egunotan Mila esker, Kukai lemapean herritarrek idatzitako mezuak be emongo deutsiez.\nBeste alde batetik, Fernando Aramburu idazle donostiarrari Narratibako Sari Nazionala emon deutsie. Aurretik liburu ezagunak argitaratu dituan arren, azkenaldion zeresana emon dauen Patria nabarmendu dau epaimahaiak.\nNorman Fosterrek egingo ditu Bilboko Arte Eder Museoa handitzeko lanak\n'Emakumea eta Euskal Pelotea' inaugurauko dabe Simón Bolívar Museoan\nJantzak Bilboko Plaza Biribilean\nEmakumeek Bizkaiko historian bete daben lekua erakusteko liburua plazan\n'Ereregiz Doinuak', Markina-Xemeinen\nArrasaten eta Elorrion, San Inazioko ospakizunak bertan behera geratu dira\nZazpi piroteknia Bilbo Su Artifizialen Nazinoarteko XXIX. Lehiaketan\nStreaminga eta zibersegurtasuna, 27. Euskal Encounter-en protagonista\nHemen da Portugaleteko 45. Nazinoarteko Folklore Jaialdia\nBadator F2P Campus Vitoria-Gasteiz\n'Itsas hondoan, dragoi bat' obrearen estreinaldia Bilboko Azkuna Zentroan\nIdatz & Mintz aldizkariaren 66. zenbakia kalean\nScotland Goes Basque euskal sorkuntzearen topagune\nElorrioko Ferixa Nausikoetan emakumeak protagonista\nEskualdea deialdiak komisariotza-proiektu bat eta beste hiru proiektu hautatu ditu


Urte batzuetako parentesia | Kultura | Berria\nUDAKO SERIEA. Ni ez naiz hemengoa (II). Aiora Jaka.\nUrte batzuetako parentesia\nJakin-minak eta hizkuntzak ikasteko gogoak bultzatuta, han eta hemen bizi izan da Aiora Jaka Itzulpengintza ikasketako hirugarren urtetik. Quebec du bizileku gaur egun, eta seme-alaben zaintzarekin uztartzen ditu itzulpen lanak.\nAiora Jaka itzultzailea, Donostian. JON URBE / FOKU Tamaina handiagoan ikusi\n2019ko abuztuak 14 - Donostia\nOraindik argitaratu gabe dago, baina Ibon Martin idazlearen Isiltasunaren itsasargia itzultzen aritu da aurtengo neguan Aiora Jaka (Donostia, 1982). Quebecen. «Ulia eta Pasaia aipatzen dira liburuan, eta batzuetan gustura joango nintzen bertara, baina, bueno, Google Mapsekin ia itsasargiraino sartzen zara». Han bizi zen Mario Benedettiren Udaberri kantoi-hautsia (Erein, 2018) itzuli zuenean ere. Are gehiago: bizilekua ez zen oztopo izan Maialen Marinekin batera Balou mendikateko balada (Elkar, 2018) itzultzeko, nahiz eta Jaka Quebecen egon, Marin Hong Kongen eta Xabier Mendiguren Elkarreko editorea Donostian. Badu abantaila hori itzultzaile lanak. «Lehen aldiz joan nintzenean, maletan hiztegiak hartuta joan nintzen». Ez dira hainbeste urte pasatu geroztik, baina orain ordenagailu bat eta Interneterako konexioa aski ditu itzultzaileak lanerako, sarean daudelako baliabide guztiak.\nUnibertsitateko ikasketak zirela medio izan zuen lehen harremana Kanadarekin. Han eman zuen Itzulpengintza eta Interpretazioa ikasketetako hirugarren ikasturtea, Erasmus bekarekin. «Pentsatzen nuen bi hizkuntza ikasiko nituela: frantsesa eta ingelesa. Baina hara iritsitakoan sorpresa hartu nuen, ingelesik ez baita hitz egiten». Urtebete egin ostean, Euskal Herrira itzuli zen karrera amaitzera. «Eta amaitutakoan, kanpora joateko izugarrizko gogoa jarri zitzaidan». Irakurle programa baten bidez, bi urte egin zituen Birminghamen (Erresuma Batua), eta master bat osatzeko ere baliatu zuen egonaldia. «Esperientzia ona izan zen hura ere, baina Quebecen baino gehiago ibili nintzen kanpokoekin, ez nintzen hainbeste integratu».\nEta atzera ere Euskal Herrira itzuli zen, doktoretza programa hasteko. Joseba Sarrionandiak itzulpengintzari buruz duen ikuspegia aukeratu zuen gaitzat. Gasteizen egin zuen lehen urtea, eta bigarrena egitera berriz ere Quebecera joan zen, baina hiriburura jo beharrean, Montrealera. «Metropoliagoa da: ikasle pilo bat daude, etorkinak, negozioa han dago... Eta hiriburuan ez bezala, han badaude auzo anglofonoak ere». Doktoretzako hirugarren urtea egiteko, berriz, Alemania aukeratu zuen, «alemana ikasteko». Eta Euskal Herrian amaitu zuen tesia, 2011n: Itzulpenari buruzko gogoeta eta itzulpen-praktika Joseba Sarrionandiaren lanetan. «Ondorioa zen Sarrionandiak itzulpena ere sorkuntzaren maila berean jartzen duela: itzultzea birsortzea da, eta itzultzailea ere idazlea da, zeren idazten du bere interpretazioa. Literatura ez da itxia: biok testu bera irakurrita ere ez dugu gauza bera ulertzen, eta hori polita da».\nItzulpengintzaren barruan, literaturaren itzulpengintzan espezializatu zen. «Egin izan ditut bestelakoak ere, baina hori da gustatzen zaidana». Inor gutxi bizi da literaturaren itzulpenetatik, eta Jakak ere EHUn du lanpostua. Zeregin hori eta itzulpenak uztartzen zituen lehen, Euskal Herrian bizi zenean; orain, berriz, seme-alaben zaintzarekin uztartzen du itzulpenak egiteko denbora, Quebecen, unibertsitateko lanean baimena hartuta baitago. «Batzuk lanik aurkitzen ez dutelako joaten dira atzerrira, baina nire kasuan kontrakoa da. Euskal Herrian nuen lan egonkorra; abentura bila-edo joan nintzen gehiago».\nInuiten eta crien artean\nOrain dela bost urtetik bizi da han. Alaba nagusiarekin eta bikotekidearekin joan zen —quebectarra da hura—, eta beste bi seme-alaba ere izan dituzte. Quebec ipar-mendebaldean eman zuten lehen urtea, Hudson badiaren ekialdeko itsasertzean, amerindiarren artean, inuitak eta criak bizi diren herrixka batean. «Bikotekidea han bizi izan zen umetan, 6 urte egin arte, eta haren familia asko markatu zuen esperientzia hark; bazkarietan-eta beti ateratzen zen gaia». Jakin-minak eta hizkuntzak ikasteko gogoak bultzatu zituzten hara. «Alde batetik, izugarrizko esperientzia izan zen, beste bizimodu bat ezagutzeko aukera izan genuelako, baina, bestetik, sentsazio gazi-gozoa ere bai, oso egoera txarrean daudelako».\nQuebecetik Hudson badiara bitartean bizi ziren, crientzat iparralderen eta inuitentzat hegoalderen dagoen herrixkan, hortik gora daudelako inuiten beste herriak. Hegazkinez joan behar da, eta itsasontziz joateko aukera ere badago, baina denbora asko behar da iristeko. Herrixka horretan, inuitek eta criek bakoitzak beren hizkuntza, beren Polizia eta beren suhiltzaileak dituzte, eta ingelesa da hizkuntza komuna, kolonizazioa haiek egin zutelako. «Jende oso jatorra da, baina baliabide gutxi dituzte, ez dago lanik, eta diru laguntzetatik bizi dira. Alkohola berez debekatuta dagoen arren, merkatu beltza dago, eta arazoak dituzte».\nJaka bezalaxe, itzultzailea da haren bikotekidea ere, eta saiatu ziren hango hizkuntzak ikasten. «Inuiterarekin hasi ginen, baina gero harreman handiagoa izan genuen criekin. Haien ustez, pila bat ikasi genuen, ze inork ez du ikasten. Galdetzen ziguten zertarako nahi genuen ikasi. Konplexu asko dituzte, eta ume askok jada ez dakite beren hizkuntza: ingelesa irakasten diete, 'zerbait izateko'».\nHizkuntza horiek ikasi, eta hango literatur lanen bat itzultzeko ametsa bazuen Jakak. «Baina ez dago literaturarik haien hizkuntzan». Ezta hizkuntza ikasi nahi dutenentzako liburu edo ikastarorik ere. «Gu koadernoarekin ateratzen ginen, eta jendeari galdezka aritzen ginen gauza bat eta bestea nola esaten ziren jakiteko». Azaldu du orain hasi direla amerindiar batzuk beren kulturari eta sustraiei buruz idazten, baina ingelesez, gehienek ez dakitelako beren hizkuntzan idazten. «Eta edizio elebidunak egiten ere hasi dira gutxi batzuk, zeren beren hizkuntzan bakarrik argitaratuz gero, publiko oso txikia dute».\nLibururik ez, baina, edizio elebidun horietatik abiatuta, poema batzuk itzuli zituen 31 eskutik blogean. Badu lagun quebectar bat ere, inuiten errealitate horri buruzko nobela bat idatzi duena. «Eta asko gustatu zitzaidan. Pentsatu izan dut polita izan daitekeela euskaratzeko, baina gero zalantza jartzen zait zenbateraino den esportagarria, errealitate oso-oso konkretua kontatzen baitu».\nUrtebete egin zuten han, eta Quebec hiriburuan bizi dira ordutik. «Quebec bertan ere ez dakite nola bizi diren han goian. Oso abandonatuta daude». Irakurle kopuruari begira, idazle amerindiarren arazorik ez dute idazle quebectarrek, frantsesez idazten dutenez aukera baitute jende askorengana iristeko. «Argitaratzen diren liburuak normalean Quebecen saltzeko izaten dira, baina Frantzian 60 milioi irakurle potentzial baino gehiago dituzte».\nAlabaina, azaldu du haiek ere izan dituztela beren konplexuak, Kanadan hitz egiten den frantsesa ez baita Frantzian hitz egiten den bezalakoa, batik bat doinuari dagokionez. «1960ko hamarkada inguruan, batzuk hasi ziren aldarrikatzen beren frantsesa halakoa zela, eta, gainera, hala idatziko zutela, ortografian ere frantses estandarretik aldenduz. 'Gu hau gara' esateko modu bat izan zen». Gobernuak frantsesa babesteko legeak zorroztu ostean, lasaitu egin ziren pixka bat, eta jada idazleak ez ohi dira hainbeste urrundu frantses estandarretik.\nKasu egiten dio «zerbait» hango literaturari.«Azkenaldian nire itzulpenekin aritu naiz, eta ez dut denbora askorik izan, ordea». Baita Euskal Herrikoari ere. Donostiara itzultzen denean, liburu mordoa izaten du logelako mahaitxoan, amak erosita. «Liburu irakurgailua ere erosi nuen bere garaian, eta Quebecen nagoela ere erosi izan ditut euskarazko liburuen bertsio elektronikoak». Alde horretatik, ordea, urruntasuna igartzen duela dio. «Ez naiz oso sare sozialen zalea, ez nago Twitter, Facebook eta horietan, eta ez dut komentatzen jendearekin zer atera den, zer irakurri duen, eta horren hutsunea sentitzen dut».\nAzkenaldian pixka bat alde batera utzita izan duen arren, ikerketan jarraitzeko asmoa ere badu Jakak. «Quebecera joan ginenean, kongresu pare batera joan nintzen, itzulpenen mundua ikertzen segitzeko. Abestien itzulpenarekin-eta aritu nintzen, eta denbora baldin badut, hasi nahi dut berriro ikertzen, pentsatuz unibertsitatera ere itzuli nahi dudala aurrerago».\nLiteraturarekin hainbesteko harremana izanik, askotan galdetu izan diote idazten noiz hasi behar duen: «Bada, bertigoa ematen dit; ados nago Sarrionandiarekin, eta niretzat ere itzultzea bada birsortzea, eta bagara sortzaileak, baina oinarri jakin batetik abiatzen gara. Ni igual beldurtiegia naiz hutsetik abiatzeko».\nBihar: Arantza Ezenarro.


ELA, LAB, ESK, Steilas, EHNE eta Hiru-k martxoaren 27an lan-zentroetan eta etxeetan mobilizatzeko deia egin dute, osasuna, enplegua eta lan-baldintzak defendatzeko — ELA Sindikatua\nELA, LAB, ESK, Steilas, EHNE eta Hiru-k martxoaren 27an lan-zentroetan eta etxeetan mobilizatzeko deia egin dute, osasuna, enplegua eta lan-baldintzak defendatzeko\nELA, LAB, ESK, Steilas, EHNE eta Hiru-k martxoaren 27an lan-zentroetan eta etxeetan mobilizatzeko deia egin dute, osasuna, enplegua eta lan-baldintzak defendatzeko Langileen osasuna, enplegua eta lan-baldintzak gero eta okerragoak direla ikusita, sindikatuek Eusko Jaurlaritzari eta Nafarroako Gobernuari eta Confebask eta CEN patronalei eskatu diete osasuna, enplegua eta lan-baldintzak lehenesteko. Funtsezko zerbitzuetan beharrezkoak eta eraginkorrak diren prebentzio-neurriak aplikatzea eskatzen dute, funtsezkoa ez den lan-jarduera oro geldiaraztea, eta enplegua eta lan-baldintzak bermatzea. https://www.ela.eus/eu/lan-osasuna/albisteak/ela-lab-esk-steilas-ehne-eta-hiruk-martxoaren-25ean-osasuna-enplegua-eta-lan-baldintzen-defentsan-lan-zentroetan-mobilizatzera-defendatzeko https://www.ela.eus/eu/lan-osasuna/albisteak/ela-lab-esk-steilas-ehne-eta-hiruk-martxoaren-25ean-osasuna-enplegua-eta-lan-baldintzen-defentsan-lan-zentroetan-mobilizatzera-defendatzeko/@@download/image/photo6041729001090822553.jpg\nLangileen osasuna, enplegua eta lan-baldintzak gero eta okerragoak direla ikusita, sindikatuek Eusko Jaurlaritzari eta Nafarroako Gobernuari eta Confebask eta CEN patronalei eskatu diete osasuna, enplegua eta lan-baldintzak lehenesteko. Funtsezko zerbitzuetan beharrezkoak eta eraginkorrak diren prebentzio-neurriak aplikatzea eskatzen dute, funtsezkoa ez den lan-jarduera oro geldiaraztea, eta enplegua eta lan-baldintzak bermatzea.\nELA, LAB, ESK, Steilas, EHNE eta Hiru euskal sindikatuek martxoaren 27an lan-zentroetan, edota norbera bere etxeko leihotik, osasunaren, enpleguaren eta lan-baldintzen alde mobilizatzeko deia egin diete langileei. Zuzenean Eusko Jaurlaritzari eta Nafarroako Gobernuari eta Confebask eta CEN patronalei eskatzen diete funtsezko zerbitzuetan beharrezkoak eta eraginkorrak diren prebentzio-neurriak aplikatzea, funtsezkoa ez den lan-jarduera oro geldiaraztea eta enplegua eta lan-baldintzak bermatzea.\n"Langileok haserre gaude gure osasuna arriskuan jartzen ari direlako", esan dute Koronabirusak sortutako krisiaren aurrean.\nSindikatuak minduta agertu dira langile klasearen babesgabetasun egoera dela eta. "Gure osasuna arriskuan jartzen ari dira", azpimarratu dute.\nSalatu dutenez, funtsezko zerbitzuetako plantillak, hau da, osasun-sektorean, egoitzetan, Etxez Etxeko Laguntzan, garbiketan, garraio publikoan, anbulantzietan, supermerkatuetan... lan egiten duten pertsonak behartuta daude egunero beren lanpostuetara joatera, beren osasuna bermatzen duten prebentzio-neurri egokirik gabe, eta, horregatik, azpimarratu dute, "etengabe daude arriskuan beren lanpostuan".\nHala ere, ez dira egoera hori pairatzen duten bakarrak. "Funtsezko zerbitzuetan lan egiten ez duten langileak ere behartuta daude beren lanpostura joatera, Eusko Jaurlaritzak, Nafarroako Gobernuak eta patronalek interes ekonomikoak lehenesten dituztelako beren osasunaren aurrean. Haien osasuna ere ez dago bermatuta ", nabarmendu dute.\nLangile klasearen osasuna arriskuan jartzeaz gain, enpleguarekin ere hala egiten dutela diote. Aldi baterako kontratuak eta kontratu prekarioak dituzten langileak kaleratzea eta inolako negoziaziorik gabeko milaka ERTE egin izana salatu dute. Egungo krisia milaka pertsonaren lan-baldintzen prekarizazioan sakontzeko erabiltzen ari direla gaineratu dute. "Aurreko krisia langileei ordainarazi ziguten. Patronalek eta gobernuek ere orain nahi dute osasun krisia ordaintzea ".\nHorregatik guztiagatik, martxoaren 27an osasunaren, enpleguaren eta lan baldintzen defentsan lantokietan edo norbera bere etxean mobilizatzera deitu dute.


Arrasate Rugby Taldea | Gernikan estropezu egin du Kanpanzar Arrasate/Ordiziak\nArrasate Errugbi Taldeko seniorrek ezin izan diote bolada onari jarraipena eman, eta esku hutsik bueltatu dira asteburu honetan Bizkaia aldetik. Julen Barrutiaren mutilek aukera zuten sailkapenean aurrerapauso berria emateko Urbietan garaipena eskuratuz gero baina, zoritxarrez, Gernikaren bigarren taldea nagusitu zen merezimendu osoz, amaierako emaitzak erakusten duen moduan: 42-0.\nMin hartutako jokalariak zirela medio, Barrutiak 18 gizon baino ez zituen izan bere aginduetara zapatuan Urbietan. Hori gutxi balitz, partidua hasi eta berehala Xabi Narbaizak ere zelaia utzi behar izan zuen min hartuta, eta teknikari zuri-moreak joko sistema aldatu behar izan zuen. Emaitza, baina, ez zen esperotakoa izan, eta atsedenaldira 29-0eko desabantailarekin joan zen Kanpanzar Arrasate/Ordizia.\nZapatuan Urbietan jokatutako partiduaren irudia.\nBigarren zatian ere Gernika B hobeto aritu zen, zelaia ondo okupatuz eta joko ordenatua garatuz. Nahiz partidua maldan gora egon Barrutiaren mutilek ez zuten besoak jaitsi, eta borrokatzen jarraitu zuten amaierara arte. Partiduaren azken txanpan etxekoek beste bi entsegu lortu zituzten eta, esan bezala, amaierako emaitza 42-0 izan zen.\nPorrota jaso arren, Kanpanzar Arrasate/Ordiziako entrenatzailea pozik agertu zen norgehiagoka ostean bere jokalariek erakutsitako jarrerarekin: “Azken unera arte ekipoak borrokatzen jarraitu du, nahiz eta jakin markagailua iraultzea ia ezinezkoa zela, eta hori txalotzeko modukoa da; gaurkoan hori izan da positiboena”. Hurrengo asteburuan ez da liga jardunaldirik izango, eta bi aste barru Txingudi hartuko du Mojategin Kanpanzar Arrasate/Ordiziak .\nZapatu goizean Arrasate Errugbi Taldeko 16 urtez azpikoek partidua jokatu zuten Mojategin, goizeko 11:00etatik aurrera. Ez zen Asier Delgado eta Unai Suinagak zuzentzen duten taldearen egunik onena izan, bisitari izan zen Mutrikuk eraman baitzuen garaipena Arrasatetik, jipoia emanda, gainera. Azken emaitza 0-105 izan zen mutrikuarren alde.\nISEI BARBERO - Argazkiak: Belen Aranbarri\nGernikan aurrerapauso berria bat ematea bilatuko du Kanpanzar Arrasate/Ordiziak


zura tximinoa irabaztea\nBegiratu bideo hau amaiera arte sarrera osoa lortzeko!\nPREZIO ESPAZIO BEREZIA: $ 67\nDenbora erosketa bakarra da. Ez dago hilero ordainketak edo ezkutuko tasarik.\nLortu proiektuen ideia eta inspirazioaren biziraupena!\n16.000 Step by Step planak\nA-tik Z argibideekin egindako diseinuak egurra lantzen du super-azkar, super erraza eta oso dibertigarria! Aurreztu denbora.\nSortu saririk gabeko egurra lantzeko proiektuak une hartan egiten duzun zatikiaren zati txikian. Proiektu mota guztiak egin, zure konfiantza eraiki eta zure egurra lantzeko trebetasunak hobetu.\nAurreztu denbora eta dirua! Gure diseinu pertsonalizatuak eta aurrekontu zehatza esan nahi duzu zure eguzki okerreko dirua irabaztea , okerreko materialak eta tresna okerrak alferrik galtzea.\nPasatzeko denbora gehiago eraikitzeko, denbora gutxiago fretting! Ikasi azkarrago zorrotz eta koloretsuekin eskuz egindako planoekin. ....\nSkill maila ez du axola!\nEz dago Ted-en egiturazko plan eta planen jarraipen zehatza eta erraza, hasiberri eta profesionalentzat egokia denik.\nEz daukazu arotzerik edo egurra lantzeko proiektu ederrak eraikitzeko!\nTalde Instant Access 16.000 planetara orain\nTestigantzak Facebook Fans-etik\negur taila aholkuak\negurrezko taila bideoak\n"Ez dago NIRE BADIRA merkatuan gaur egun dauden planen antzekoa"\nEz dut arinkeriarik egiten. Baina lehen aipatu dudan bezala, merkatuan eta lehiakide guztiek ikertu dut.\nEgia da, ia 36 urte daramatza arotzari, eta ez dut horrelako ezer aurkitu hamar mila dolar baino gutxiago.\nHona hemen beheko lerroa : zure egurra lantzeko proiektuan hasteko asmoa baduzu, hau ez da erabili behar duzun zerbait, ez duzula erokeria izango.\nBegiratu konparazio-taula honetarako:\nEz esan "Bai". Just Say "Maybe" & Eman ezazu RISK-FREE Test-Drive 60 Egun osoa!\n100% Burdinazko Clown Dirua Bermatzeko\nGorroto dut "bermea" hitza nonahi ikusten. Zer esan nahi du? Just hitzak. Eskerrak erostera. Beraz, berme bat baino gehiago egiten dut. Zuretzat duzun promesa pertsonala da.\nHau inoiz ikusi ez zen egurraren baliabide komertzialik ez bada, mezu elektronikoa besterik ez duzu eta diruaren% 100 itzuliko dut berriro. Galderarik egin gabe. Nire 60 egun irauten du IRON-CLAD dirua itzuliko dizun bermea.\negur taila teknikak\nPS: Plan eta bonus guztiak banan-banan saltzen ditut etorkizunean $ 67- $ 97 EACH asteetan eta hilabeteetan aurretik (horietako asko dut). Blokeatu zeure burua deskontu sakona egiteko orain!\nPPS: Gogoratu ... nire% 100 Arriskua dohainik baldin bazenuen . % 10 ziur nago, Gabonetan goizean 5 urte baino zoriontsuago izango zarela zure paketearekin. Baina arrazoi batengatik ez bazaude, kezkarik ez. Zure inbertsioa 60 egunez guztiz bermatuta dago.\nPPPS: TIME-SENSITIVE OFFER bat da! Inoiz ezingo duzu paketean berriro inbertitu prezio hau behin-behineko eskaintza amaitu ondoren. Ez ezazu sakatu orri hau eskaintzarik betirako eskaintzarik nahi ez baduzu. Eman niri Complete TedsWoodworking Kit oraintxe bertan »\nBezero errealak. Benetako testigantzak.\nProiektu motak Gaur egun eraikina eraikitzeko aukera duzu:\nMilaka eta milaka gehiago Gehiago ...\nDeskarga ditzakezun planoen zerrenda:\nBaby aldatzen taula\nCD / DVD Titularra\nHaur Aretoen Plana\nMarko hotz planak\nTximiniak eta Mantel\nGun ezkutuko biltegia\nMedia Center Diseinuak\nErrotuluak eta pantailak\n& Askok gehiago!\n- Itzuli bideora -\nLaguntza - Ted buruz - Kideak Saioa hasi - Afiliatuek\nCopyright © TedsWoodworking.com. Eskubide guztiak erreserbatuak.\nPribatutasuna - Baldintzak - DMCA\nClickBank gune honetako produktuen dendari da. CLICKBANK® Click Sales, Inc. enpresaren marka erregistratua da, Delaware korporazioan kokatua, 917 S. Lusk Street, Suite 200, Boise Idaho, 83706, AEB eta baimenarekin erabilita. ClickBank-en rolak txikizkari gisa ez du produktuen promozioa, onarpena edo berrikuspena, ezta produktu horien promoziorako erabilitako erreklamazio, adierazpen edo iritzirik ere.


Emakume europarren erdiei berandu diagnostikatzen zaie GIBa - Elhuyar Aldizkaria\nHasiera » Albisteak » Emakume europarren erdiei berandu diagnostikatzen zaie GIBa\nEmakume europarren erdiei berandu diagnostikatzen zaie GIBa\nArg. Mircea Iancu\nEuropako emakume askori berandu diagnostikatzen zaie GIBa, hau da, dagoeneko immunitate-sistema kale egiten hasten denean. Hori nabarmendu du Gaitzen Prebentzio eta Kontrolerako Europako Zentroak (ECDC), 2018ko datuetan oinarrituta. Gainera, diagnostiko berantiarra jasotzeko arriskua hiruzpalau aldiz handiagoa da 40 urte inguruko emakumeen artean, gazteagoen artean baino.\nECDCren arabera, emakumeak infektatu berrien herena dira; horrenbestez, arreta handiagoa jarri behar zaiela adierazi du. Ia guztiak sexu-harreman heterosexualen bidez kutsatu dira (€ 92), eta kasuen % 54an diagnostiko berantiarra jaso dute. Diagnostiko berantiarren ehunekoa are handiagoa da 30-49 urte bitartekoetan: %60; ECDCren esanean, horrek erakusten du helduak ez direla behar adina jabetzen GIBaren eta sexu bidezko gaitzen arriskuez.\nGizonetan, diagnostikoa ez da hain berantiarra izaten. Horregatik, auzia genero-ikuspegitik landu behar dela ohartarazi dute ECDCko ordezkariek, eta gogorarazi dute, diagnostikoa zenbat eta goiztiarragoa izan, orduan eta aukera handiagoa duela infektatutako pertsonak tratamendua jasotzen hasteko, transmisioa mozteko eta osasun ona izateko.\nGIB birusaren laguntzaileak jomugan


Jengibrea marinatua: giza gorputzaren onerako, zenbat kaloria (kcal) 100 gramo barietate arrosetan daude, zer propietate ditu eta zergatik sentitzen da? - Baratza - 2019\nZer da marinel erabilgarria jengibrea eta nola heldu baten gorputza kalte dezake?\nJengibrea marinatua Asiako sukaldaritzaren osagai nagusietako bat da. Zapore delikatuez gain, jengibrea sendatzeko propietateengatik oso ezaguna da.\nAntzinatik, erro hau Txinako herri-medikuek erabiltzen dute hotzeriak tratatzeko, sabeleko mina, goragalea eta indigestioa lortzeko.\nArtikuluaren azpian erroaren onurak eta kalteak azalduko dizkizugu, egunero kontsumitzen al daiteke, jengibreak zenbat kaloria eduki eta jotzen duen arrosa, gorri, horia eta zuria artean desberdintasunak daude.\nZein da produktuaren kolore onena erabiltzeko: gorria, arrosa, horia edo zuria?\nGiza gorputzaren onurak eta kalteak\nProduktua erabilgarria al da eta zer?\n50 urte igaro ondoren, zer da ona pertsonen osasuna?\nZergatik batzuetan jan nahi duzu?\nZenbat jan dezakezu egunean eta zenbatetan?\nEnergia balioa (KBDU) 100 gramo:\nEduki kalorikoa - 42,12 kcal.\nProteina - 0,51 g.\nGantzak - 0,40 g.\nKarbohidratoak - 11,88 g.\nbitaminak B taldeko bitaminak (B1, B2, B4, B5, B6, B9), E, K, C, PP, alpha-tocoferol, kolina, azido (foliko, pantoteniko nikotina) bitaminak.\nAztarna elementuak Burdina (Fe), Manganesoa (Mn), Kobrea (Cu), Selenioa (Se), Zinka (Zn).\nmacronutrients Potasioa (K), Kaltzioa (Ca), Magnesioa (Mg), Sodioa (Na), Fosforo (P).\nDenden apaletan, kolore ezberdinetako jengibrea ikus daiteke: gorria, arrosa, horia eta zuria. Askok ziurrenik galdera kezkatuta dago, nola desberdina den beste bat jengibrea mota bat?\nJengibrea kolorea nola biltzen den araberakoa da.ondo, eta noski, lehengaien hasierako mailatik. Errege edo arrosa jengibrea erremolatxa-zuku edo ardo errezeta erabiltzearen emaitza da. Baina osagai arroza edo ardo ozpina marinada bada, kolorea horia edo zuria bihurtuko da.\nJengiburu gorria zuritik desberdina da; ia guztiz berdinak dira propietate onuragarrietan eta konposizio kimikoan. Hala ere, jengibrea arrosa karbohidrato gehiago dauka eta zuria baino kaloria apur bat handiagoa da. Tiamina gehiago ere badu (B.)1). Jengiburu zurian, arrosa ez bezala, ez dago magnesioa, baina zinka da.\nJengibrea oso ona da gorputzari.. Hau da konposizio kimiko aberatsa dela eta. Are gehiago, esan dezakezue itxuraz oharkabeko erro hau farmazia natural osoa dela. Jengibrea gorputzean ondoko ondorioak ditu:\nile hazkundea hobetzen du;\ngiltzurrunak, gibela eta arnas aparatuak garbitzen ditu;\nirensten behazun eta ura;\nnerbio-sisteman eragin onuragarria.\nJengibrea oso hedatuta dagoen pisua galtzea lortzeko. Pisu galera azkarra bere erabilera dela eta prozesu metabolikoetan eragin positiboa delako.\nelikagaiak bero bihurtzen du;\ngantz gordailuak sortzea eragozten du;\ntoxinak gorputza garbitu;\ngasaren eraketa murrizten du;\nAlzheimer gaixotasuna eragozten du;\nbizimodu aktiboa indartzen du.\nIkusi desugertutako jengibrearen onurei buruzko bideo interesgarria.\nPropietate onuragarriak diren arren, root ere badira zenbait contraindications:\nBihotzeko arazoak (bihotzekoak, trazuak).\nUltzerak, gastritisak, pankreatitisak, kolektistitisa, giltzurrunetako gaixotasunak eta traktu gastrointestinalaren beste gaixotasunak.\nHaurdunaldia eta edoskitze aldia hirugarren hiruhilekoa da.\nJengibrea gehiegizko kontsumoa gastritis, kolitisa eta bestelako gaixotasunen traktuko gaixotasunak larriagotzea eragin dezake. Desugertutako jengibrean dauden olio esentzialak alergia erreakzio bat eragin dezake. - larritasuna, gorritasuna eta adierazpen larriak.\nHorrez gain, jengiburu gehiegi badago, kardiobaskularrak eta nerbio-sistemak gehiegi estimulatzen ditu. Honek antsietatea, insomnioa eta bihotza azkar eragin ditzake.\n50 urtetik gorakoentzat ona al da? Jengibearen konposizio kimikoa giza gorputzean duen efektu positiboan laguntzen du edozein adinetan. Baina ez da sekretua 50 urte igaro ondoren pertsona batek pertsona baten gaixotasun handiagoa bihurtzen da, gorputza ahulagoa bihurtzen da. hortaz zahartzaroan, gehitu jengibrea zure dietan ez da alferrikakoa. Zahartze prozesua erabat moteltzen du, gizonezkoen eta emakumezkoen gorputzaren itxura eta egoera onean eragiten du. Izan ere, jengibrea da:\nodola gutxitzen du;\nkolesterol kentzen du;\nminbizia garatzea eragozten du;\nartritisa eta erreuma laguntzen du;\nodolaren presioa normalizatzen du;\nmetabolismoa bizkortzen du, pisua galtzen laguntzen du;\nhortzak eta gomak sendotzen ditu;\nsexu-jarduera estimulatzen du;\nsistema genitourinarioaren gaixotasunekin laguntzen du.\nGainera, jengibrea oso kosmetologian erabiltzen da. Gaztetzen diren efektuengatik, askotan maskarak jengibrearekin egiten dira. Maskarak, batez ere, helduak eta zaharragoak diren emakumezkoen artean oso ezagunak dira.\nLaguntza! L Errezeta jengibre maskara jengibrearekin: 1 tbsp. birrindua jengibrea root erro eta nahastu 2 tbsp. eztia. Aplikatu aurpegian eta lepoan 15 minutuz. Aplikatu astean 1 aldiz. Maskara hori oso perfektua da azala, larruazala elastikoagoa eta elastikoa bihurtzen du, zimurrak ezabatzen ditu, aurpegia inguratzen du. Gainera, maskara honek efektu tonikoa du eta zeluletako toxinak kentzen ditu.\nArrazoi nagusia gorputzean jengibrea jasotako bitaminak eta mineralak falta dira. Era berean, baliteke erro hau behar izatea pertsona batek honako gaixotasun eta arazo hauek baditu:\nerreuma eta artritisa;\nmina ariketa ondoren;\nbihotzeko muskulu-porrota ahula;\ntiroideo guruinaren etenaldia;\nkirurgia ondoren berreskuratzea;\nprostatitis, inpotentzia, antzutasuna;\nnekea fisikoa edo psikikoa.\nContraindications ez duen pertsona osasuntsu batek egunean 100 gramo jengibrea jan dezake.2 gramo proportzioan 1 kg pisu. Eguneroko dosia 3-4 zatitan banatu behar da, ez da gomendagarria jengibreko 100 gramo guztiak jan nahi izanez gero. Produktu honen gehiegikeriak ondorio txarrak ekar ditzake eta gorputzari kalte egin diezaioke.\nSintoma horiekin batera buruko mina eta ahultasuna ager daitezke, izerdia handituz. Zenbait kasutan gainkarga jengibrea erreakzio alergikoa eragin dezake.\nLehenengo sintomak agertzen direnean, edan behar duzun lehenengo gauza ura da; jengibrea urdaila kontzentrazioa murriztuko du eta digestio-hodietako hormen aurrean garbituko da. Gehiegizko janari beherakoa ez bada gertatzen, ura esnea ordezkatu daiteke, eraginkorragoa baita.\nOndoren, medikuntza edan behar da - smecta, almagel, enterosgel edo antzeko beste efektu batzuekin.\nJakina, jengibrea eguneroko dosia gutxienez bi aldiz gutxitu beharko litzateke eta hobe da gutxienez astean menutik kanpo uztea.\nAurreko guztiez gain, jengibrea beste propietate harrigarri bat du. Arnasa hobetzen du eta gustu kimikoen sentikortasuna areagotzen du. Horregatik oso zabalduta dago sukaldaritzan. Aipagarria da naturan landare onuragarriak eta atseginak berdinak dira.. Jengibarren dieta sartzea oso beharrezkoa da gure garaian, gutxi erabilgarri dagoenean gure inguruko gauzetan. Hala eta guztiz ere, ez ahaztu contraindications. Erro hau menuan gehitu aurretik, zure medikuarekin kontsultatu behar duzu.\nEzohiko formako tomate harrigarria - "Auria": barietatea eta argazkia deskribatzeko\nTxipiroi eta aza txinatarrekin entsalada sinpleak eta osasuntsuak\nCopyright 2019 \_ Online larre nekazaria \_ Zer da marinel erabilgarria jengibrea eta nola heldu baten gorputza kalte dezake?


Harri baldarraren xarma, San Telmon - Arrasate - Goiena.eus\nHarri baldarraren xarma, San Telmon\nZuriñe Velez de Mendizabal 2013-05-24 10:20\nHarri-jasotze munduan bi motatako harriak daude: homologatuak eta baldarrak. Arrasaten azken horren eredu bat egon da urteetan zehar, udaletxeko eskaileretan, ikurrinaren eta herriko banderaren artean. Altxatzeko harri zaila, arrazoi ezberdinengatik: 215 kilo ditu, zilindro formakoa da eta ez dauka heldulekurik.\nArrasateko udaletxea utzita, Donostiako San Telmo museoraino bidaiatu du harriak. Maiatzaren 10a ezkero bertan dago irailaren 8ra bitartean ikusgai egongo den Harrijasotzaile. Harriaren indarra erakusketaren barruan. Kirol horren balioa aitortu eta aitzindari izan zirenak eta gaur egungoak omentzeko helburuarekin antolatutako erakusketa. Argazkiekin, ikus-entzunezkoekin, datu historikoekin eta harriekin dago osatuta.\nPatxi Jauregi Harria-Herria elkarteko lehendakariak azaldu duenez, Arrasateko baldarra hiru pertsonak bakarrik altxatu dute gaurdaino: "Federazioko dokumentuetan jasota dagoenez, Inazio Otaegik, Iñaki Perurenak eta Juan Jose Unanue Goenatxo-k bakarrik lortu dute". Berezitasun horrek erakarri zuen Jauregi harria erakusketan txertatzera.\nOrduan, Arrasateko Udalarekin ipini zen harremanetan. "Egin genion planteamenduarekin, interesatuta egon da lehenengo momentutik. Esango nuke lanaren alderik errazena izan zela hori, zailtasun nagusia 215 kiloko harria tokiz mugitzea izan baitzen. Horretarako, hiru lagun bertaratu ginen Arrasateraino, eta eskorga batean sartu eta poliki-poliki jaitsi genituen kalerainoko eskailerak, kostata!".\nSantamas egunetan kalera\nArrasateko harriak inskripzio bat dauka: 1978ko abenduaren 22a. Santamas eguna. "Eta dakigunez, baldarra altxatzea lortu duten harri-jasotzaileek Santamas egunez altxatu zuten".\nOfizialki plazetan altxatzeko harria izan aurretik, baina, zutoin edo euskarri bezala erabili zen Arrasatekoa, Jauregiren esanetan. "Oso zaila zen zegoenetan altxatzea, eta markak egiteko-eta erabiltzen zen arrazoi horregatik". Errekorra Inazio Otaegik egin zuen, 1993ko Santamas egunean, sei bider altxatu zuen harria bost minutuan".


Edurne Abasolo: "Gaur egungo gazteek ez dute Santa Ageda bizi guk bizi genuen moduan" - Eskoriatza - Goiena.eus\nEdurne Abasolo: "Gaur egungo gazteek ez dute Santa Ageda bizi guk bizi genuen moduan"\nMirian Biteri 2014-01-18 00:00\nEdurne Abasolo ur-biltegi zaharra dagoen parkean.\nHaur Hezkuntzako irakaslea da Edurne Abasolo (Eskoriatza, 1963). Gasteizen egiten du lan, eta, egun osoa Arabako hiriburuan ematen badu ere, inoiz ez zaio burutik pasa Eskoriatzatik kanpo bizi izatea. Horren harira, onartu digu gustura dabilela egunero joan-etorriak egiten. Kulturarekin lotuta dauden zaletasunak ditu. Horren gainean egin du berba, besteak beste, datozen lerroetan.\nSanta Agedarako gutxi falta da. Zer da zuretako egun hori?\nOhitura bat, betidanik ezagutu duguna Eskoriatzan. Txikitan Santa Ageda noiz iritsiko zain egoten ginen, urte hartan abesten zuten gazteak entzuteko eta plazan dantza zelan egiten zuten ikusteko. Gorde egin behar den ohitura da.\nOhitura hori mantentzeko lan egiten duzu urtero, kintoei dantzak eta kantua irakasten. Aurten dagoeneko hasi dituzte entseguak?\nBai. Gabonen aurretik batzarra egin genuen kintoekin; plangintza zehaztu genuen bertan. Astero bi entsegu egitekotan geratu ginen, martitzenetan eta eguaztenetan. Orain dela bi aste hasi ginen, eta aurten samurragoa izango dela iruditzen zait, txikitatik dantzan ibilitako neska-mutilak daudelako taldean. Entsegu horietan igartzen dudana da gaur egungo gazteek ez dutela Santa Ageda bizi guk bizi genuen moduan. Gogoa badute, baina festan pentsatzen dute bereziki egungoek. Guk, dena dela, Santa Agedari buruzko informazioa ematen diegu urtero.\nDantzaria eta dantza irakaslea izandakoa zara... zer dute dantzek?\nTxikitan guztiak ginen dantzariak, eta helduek uzten zutenean, gazteagoak ginenok hartzen genuen irakasteko lekukoa. Bere garaian, dantzaria izatea modu ezin hobea zen jendearekin egoteko eta kanpora irteteko. Aspaldi utzi nion, baina, dantza egiteari. Gaur egun, plaza beteta egoten denean irteten naiz bakarrik dantza egitera, gustatzen zaidalako.\nDantzatzeaz gain, abestea ere gustuko omen duzu...\nHala da. Gorosarri abesbatzan hasi nintzen abesten, 21 urte inguru nituela. Jarduna amaitu arte jarraitu nuen, eta gero, Arrasatekoekin egon nintzen. Eta gero zarzuelan, hasi zenetik nago abesbatzan.\nZarzuelarekin jarraituz, orain arte antzeztutako obra guztietatik, zein da gehien gustatu zaizuna?\nGuztiak egindako momentuak oso politak izan direla iruditzen zait. Baina, bat aukeratzekotan, La tabernera del puerto aukerartuko nuke. Aurten errepikatu egin dugu, eta oso obra polita da; koruak ez dauka horrenbesteko garrantzirik, baina musika eta bakarlarien kantuak asko gustatzen zaizkit. La leyenda del beso ere gogoan dut, Oñatiko baserri batzuetara joan ginelako bideoa grabatzera eta oso ondo pasa genuelako. Baina, orokorrean, guztiek zerbait dutela esango nuke.\nBestalde, Elorretakoa zara zu. Errotakoa, hain justu. Toki berezia izango da...\nBai. Bizitza guztia eman dut Elorretan, hemen jaio nintzen eta gaur egun ere bertan bizi naiz. Toki berezia da. Txikitako oroitzapen asko dauzkat, bereziki errotari lotutakoak. Denbora laburrean, baina martxan ezagutu nuen. Orduan, egunerokoa zen, eta ez genion ematen garrantzirik. Baina bai, gogoan dut zarata, errota zabaltzen zutenean, ura sartzen zenean eta baita mugitzen hasten zenean ere. 7 bat urte izango nituen.\nErrota berritua ikusteko aukera izan duzu?\nBai, egonda nago, eskoriatzarrendako bisita gidatuak antolatu izan dituztenean. Oso polita geratu dela iruditzen zait, lehengo antzera.\nAmaitu aurretik, nola ikusten duzu gaur egungo Eskoriatza?\nAsko aldatu da azken urteotan; Elorreta auzoa, esaterako, ez dauka zerikusirik nik txikitan ezagutu nuenarekin. Eskoriatzari dagokionez, herri lasaia dela uste dut, askotan lasaiegia. Eta aldaketa fisiko asko egon dira nire txikitako Eskoriatzatik hona. Esaterako, AP-1 autobideak eta saihesbideak daude herri inguruan, eta herri barruan ere egon dira aldaketak. Bestalde, gainerako herrietan bezala, sorpresaz betetako kutxa ere bada Eskoriatza; izan ere, inoiz ez duzu jakiten zer-nolako erantzuna izango duten antolatzen diren ekimenek.


San Fermin txiki 07 — dantzan.eus\nHemen zaude: Hasiera › Komunitatea › Duguna - Iruñeko dantzariak › San Fermin txiki 07\nSan Fermin txiki 07\nIrailaren 25etik hurbilen dagoen asteburuan ospatzen dira Iruñean San Fermin txikiak edo Aldapa-ko San Fermin. Aurten irailaren 21,22 eta 23an. Santuaren martirioa gogoratzen da Nabarreriako burgoan antolatzen diren festa horietan. Guk beti dantzatu izan dugu igandeko prozesioaren ostean (78. urtetik hona bai behintzat), eta aurten ere hala egin dugu.\nMezaren osteko prozesioan atera ginen dantzari txikiak, dantzari handiak eta fanfarrea. Nabarreriako kaleetan paseoa eman ostean, Aldapako San Fermin-en elizaren ondoko plazan dantzatu genuen.\nUdako oporraldiaren osteko lehen saioa zuten txikiek (oraindik ez dira ensaiatzen hasi). Jaurrietako neska-dantza eta Iribasko ingurutxoa eman zuten, fanfarrearen laguntzaz.\nOndotik, nagusien txanda heldu zen. Gipuzkoako Brokel-dantzaren zikloko hiru dantza prestatu zituzten: Agurra denek batera, Uztai-txikiena neskek emana eta Makil-handiena mutilek dantzatua. Argiako dantza maisuekin ikasitakoa praktikan jartzen saiatu ziren batzuk zein besteek. Lortu zuten edo ez, ez dugu guk esanen, balorazioak zuen esku. Dena den, Nafarrak izateko ez dago horren gaizki ;-).\nHemen Arkaitz Karrikak ateratako argazki sorta.\nHemen handiek egindako dantzen bideoak:


14. Akoako Biran izena emateko epea zabaldu dute | danbolin\n14. Akoako Biran izena emateko epea zabaldu dute\nDatorren irailaren 15ean korrituko da 14. Akoako Bira. Dagoeneko lasterketan izena eman daitekeela jakinarazi dute antolatzaileek www.herrikrosa.eus atarian edo Zestoako kirol aretoan. Parte hartzaileek 5€ ordaindu beharko dituzte baina lasterketa egunean, ordaindutako dirua itzuliko zaie dortsala jasotzerakoan.\nLasterketa goizeko 10:30ean hasiko da eta lasterkariek 7,8km-ko distantzia korritu beharko dute. Amaieran, parte hartzaile guztiei oparia emango zaie eta hamaiketako ederra egiteko aukera izango dute. Sari banaketan zozketak ere izango direla jakinarazi dute antolatzaileek.\nPrevious Article X.Gazteen Pilota Txapelketako emaitzak eta kartelera\nNext Article Umeen eguneko bazkarirako txartelak salgai jarriko dira datozen egunetan


Baserritarren Eguna ospatuko dute ereñarrek, bihar - Busturialdeko Hitza : Busturialdeko Hitza\nBaserritarren Eguna ospatuko dute ereñarrek, bihar\nHerriko produktuak, txakolin eta gazta dastaketa, dantza, musika, bisita gidatuak... eskaintza zabala prestatu dute.\nBaserritarren edota euskal jantziak soinean jartzeko eguna dute bihar, Ereñon.\nHainbat berritasunegaz prestatu dute aurtengo egitaraua, baina aldaketa nagusia azokaren kokalekua izango da. Izan ere, herriko plazan obrak egiten ari direnez, elizaren inguruan jarriko dituzte erakus zein salmahaiak eta txosna.\n11:00etatik aurrera, herriko produktuen dastaketagaz hasiko dute Baserritarren Eguna. Era berean, artisau produktuak erosteko aukera ere edukiko dute bertaratzen direnek.\n12:00etan ostera, txakolina probatzeko unea izango dute, gaztagaz lagunduta. Inguruko upategien eskutik egingo dute txakoli dastaketa. Hain zuzen ere, Arratzuko Mintxisko eta Gautegiz Arteagako Pipiren txakolinak izango dituzte Ereñon.\nMusika eta dantzak. Jai giroak ez du etenik izango. Eguerdi partean, esaterako, Kabelinatxe dantza taldeko umeek saioa egingo dute.\nHalaber, Eingo Dantzan eta Kantan taldeko musikariek jarriko diote doinua egun handiari.\nGiro paregabea bermatuta edukiko dute bihar. Zer ikusi, zer erosi eta zer dastatu izango dute Ereñora bertaratzen diren bizilagunek zein inguruko herritarrek.\nJan-edanik ez da faltako, eta esaterako, Ereñoko andrak taloak txorizoagaz prestatzen ariko dira, eta 14:30ak aldera bertako produktuez betetako karretila eder bat zozkatuko dute.\nBehatokira txangoa. Bestalde, aurreko zapatuan zabaldu zuten Arte eta Natura Ereño Behatokira bisita gidatuak egingo dituzte, 10:30etan eta 12:00etan, doan.\n20-25 pertsonako taldeak osatuko dituztela jakitera eman dute, eta beraz, aurretiaz izena eman behar da udaletxean (94 625-46 21).


Etxealdi garaian eskolako lanekin laguntzeko aholkuak – Guraso.eus\n2020-04-06\tIñaki Eizmendi\tIruzkinik ez\nEtxealdi garai honetan gure seme-alabak etxetik ari dira ikasketak egiten. Horrek hainbat zalantza eta beste hainbat zailtasun eragiten dizkigu gurasooi, are gehiago gurasoek euskaraz ez dakitenean.\nZenbat aholku prestatu ditugu lagungarriak izan daitezkeelakoan. Hori bai, edozein zalantza eta zailtasunen aurrean, garrantzitsuean gure seme-alabengan konfiantza izatea da eta irakasleekin komunikatzea laguntzeko moduak aztertu eta adosteko.\nEtxealdi garai honetan hainbat guraso arduratuta gaude seme-alabei ikasketekin lagundu behar diegulako eta horrek zalantzak ere sortzen dizkigulako. Aldaketa handia da beraientzat eta guretzat. Euskaraz ez dakiten guraso askoren kezka izaten da hori, baina baita euskaraz dakigun gurasoona ere.Aholku batzuk proposatzen dizkizuegu lagungarriak izan daitezkeelakoan\n✓Egokia eta lagungarria da ikasteko ohiturekin laguntzea\n–Garrantzitsuena ikasteko ohiturekin laguntzea da. Guretzat aldaketa handi da gure seme-alabek etxetik ikasi behar izatea, baina beraientzat ere bada. Ez da erraza egokitzea. Ikasteko ohiturekin laguntzea oso baliagarria izango da beraientzat.\nZein izango da ikasteko eta eskolako lanak egiteko denbora tartea edo ordutegia? Errutina batzuk adostu behar ditugu eta betetzen lagundu behar diegu. Adibidez (eta beraien adina kontuan hartu beharko genuke): gosaldu ondoren materiala prestatu eta 45 minutu etxerako lanei eman, ondoren atseden hartu, jarraian…\nZeinizango da antolaketa? Egin beharrekoak antolatu, gauza bakoitzari zein denbora emango zaion aurreikusi, eta abar. Beraiek ez badira antolatzeko gai, guk lagundu beharko diegu\nKonstanteak baina malguak izan: ez da erraza beti eta ondo aurreko irizpide horiek betetzea. Saiatu beraien jokabideak ulertzen, baina konstanteak ere izan eta lagundu poliki poliki ohiturak bereganatzen\n-Errefortzu positiboak ematea lortu behar dugu, hori da motibatzeko modua\nEgiten ari diren lanarekiko eta ahaleginarekiko errefortzuak, eta ez lortzen ari diren emaitzekikoak. Adibidez: denbora ondo baliatzea, ikasketekiko interesa erakustea, ohiturak hobetzeko urratsak ematea, eta abar. Gauza horiekiko errefortzuak emateaeta zoriontzeak asko motibatzen du.\n✓Egokia eta lagungarria da eskolako lanekiko interesa erakustea eta laguntzea\n-Egunero beraiekin jar gaitezke eta zer egin behar duten galdetu. Irakasleek bidali diguten informazioa izango dugu antolatzenlaguntzeko. Adinaren arabera, behin antolaketa adostutakoan ez da beharrezkoa izango gu bertan geratzea\n-Nola egin ez dakiten ariketa edo gairen bat badute, eskatu guri azaltzeko ahal duten moduan. Modu horretan edo guk irakurri eta ulertzen badugu, eta arlo behar adinako ezagutza maila badugu, laguntza eskaini:\nOndo ulertzen ez duen zerbait bada, azalpenak eman\n-Ez gara irakasleak eta ez dugu arlo guztiei buruzko ezagutza izan beharrik. Gure seme-alabei lagundu nahi diegun gurasoak gara. Ezin diegula lagundu ikusten dugunean, interesa erakutsi, konfidantza eskaini, eta eskatu ariketa egiten saiatzeko, naiz eta behar bada gaizki egingo duten. Irakasleak zuzenduko du eta beharrezko azalpenak emango dizkio.\n-Ez egon denbora guztian beraien gainean. Ez da beharrezkoa ezta aproposa ere denbora guztian beraiekin egotea. Gero eta autonomoagoak izan behar dute eta horretarako antolatzen, informazioa bilatzen et abar ikasi behar dute. Prozesu bat da. Kasu batzuetan bertan egotea beharrezkoa izango da, bereziki txikiak direnean eta oraindik gutxieneko ohitura batzuk garatu ez dituztenean. Baina kasu gehienetan lagundu baino kalte egiten diegu.\n-Laguntzeko zailtasunak ditugunean ez da komeni larritzea. Une egokia izan daiteke nota edo emaitzei “garrantzia kentzeko” etaikasteko ohituretan eta prozesuetan arreta jartzeko. Emaitzak soilik axola bazaizkit eta arlo batzuetan zailtasunakdituela eta ezin diodala lagundu ikusten badut, etsigarria izango da. Aldiz, ikasteko ohituretan jartzen badut arreta, norabide horretan beharrezko gaitasunakgaratzen laguntzen badiot, eta errefortzu positiboak eskaintzen badizkiot, laguntza handia eta ona eskaintzen ari naizela konturatuko naiz.\n-Irakasleekin komunikazioa funtsezkoa da. Beraiek esan behar digute zeintzuk diren helburuak eta zeran nahi duten laguntzea. Adierazi beharko liguteke, adibidez:\noZer nahi duten ikasleen aldetik: zenbat denbora eskaini behar lieketen ikasketei, zenbat irakurtzeari, zenbat idazteari, eta abar.\noZeintzuk diren gure seme-alabei bidali dizkieten lanak: behar bada ez xehetasun askorekin, baina bai ikuspegi orokor bat-Gainera, irakasleek adiera behar ligukete zein den beraiekin komunikatzeko modua zalantzak argitzeko edota seme-alabei laguntzeko moduan adosteko\nAholkuen dokumentua EBETEren webugunean duzue eskuragarri\nIruzkinik ez "Etxealdi garaian eskolako lanekin laguntzeko aholkuak"


Aukera politikoak • ZUZEU\nAukera politikoak –\nOier Llinasek Arabako Alea agerkarian.\nIa nahi gabe ohitu gara ikustera nola Covid-19aren inguruko datuak ematerakoan beti estatu mailako estatistikak erabiltzen diren: Frantzian hainbat kasu, Espainian igoera, Erresuma Batuan neurri murriztaile berriak… Horietako bakoitzean hamaika egoera ezberdin bizi dira, eta, duda barik, izurriteak estatu eta barne eskualdeen arteko erlazio iskanbilatsuak inoiz baino ageriago utzi ditu.\nErresuma Batuan, adibidez, “devolution” edo autonomiaren inguruko eztabaida sutsua piztu da, koronabirusaren krisiak aurrera egin duen heinean. Eskoziak, Ipar Irlandak eta Galesek azken hilabeteak aprobetxatu dituzte euren kudeaketa autonomoaren abantailak azpimarratzeko. Bakoitzak bere interesen arabera, Londresetik bereizi nahi izan dute Downing Street-eko gobernuaren behar eza azpimarratzeko. Erresuma Batua herrialde bereiztuez, behar ezberdinekin, osaturiko estatu bat dela argi utzi nahi izan dute azken hilabeteotan. Hala, hiru nazioen agintari politikoak izan dira biztanleen aurrean agertu direnak, neurri berriak azaltzeko edo egoeraren berri emateko.\nGurean, tamalez, egoera oso ezberdina da. Espainiako gobernu zentrala beti egon da gure agintarien atzean, azken errekurtso gisa, beldur den ume batek gurasoengana jotzen duen bezala. Azken egunetan aldaketa txiki bat egon dela dirudi, baina, paradoxikoki, ez da euskal lurraldeetatik etorri. Valentziako presidente Ximo Puigek zioen Madril hiriburuak ezberdintasun larriak sortzen dituela harena bezalako erkidegoetan eta autonomiekiko erlazioan aldaketa bat beharrezkoa dela. Aldi berean, Diaz Ayuso eta Pedro Sanchezek egin zuten bilkura osteko prentsaurrekoa bi estatubururen artekoa zirudien, bandera betekada barne.\nAukera paregabea dago egoera honetan ezberdintasun faktorea ustiatzeko. Bidea ez da Espainian zarata egitea, baizik eta, Erresuma Batuko nazioak bezala, euskal herritarrei erakustea zeintzuk diren erabakitzeko gaitasunaren abantailak. Horretarako, gobernuak kudeaketa aktibo bat egin behar du, neurri eta erabaki propioak garatuz. Bitartean, oposizioak gobernua kontrolatu behar du, eta, beharrezkoa denean, bere laguntza eskaini. Baina, batez ere, alderdi euskaldunek profil propio bat erakutsi behar diote herritarrei. Hasi berri dugun kurtso politiko honetan, euskal politikariak aktiboago hasi behar dira egoera zein den azaltzen, aurrea hartzen eta, bereziki, herritarrekin komunikatzen. Horrela soilik erakutsiko dira identitate propio eta banatu bat edukitzearen abantailak.\nCovid-19, erabakitzeko gaitasuna


Andoaingo Poperoak: ORAINDIK OSO BIZIRIK!!\nORAINDIK OSO BIZIRIK!!\nEkainak 21. Andoainen San Juanak dira eta gauean talde mitiko batek joko du plazan. 23:00ak aldera, plazaruntz gindoazela, eguraldiak kolore txarra hartzen zijoan. Jende dexente Su Ta Gar mitikoak ikusteko. Aurreko urteko Abenduan ikusi genituen azkeneko aldiz eta kontzertu itzela izan zen. Gaztetxean bezala, beraien azken lana aurkezten dabiltza, "Bizirik gaude", alegia.\n3 abesti jo eta hara non hasten den sekulako euri jasa bat. Jendea aterperuntz korrika, eta Eibarko laukotea bakarrik jotzen minutu batzuen inguru. Plaza ilunpetan, euriaren soinuaren menpe. Su ta Gar-eko kideak jotzeari uzten diote eta errezatzea besterik ez zaigu geratzen, euria desagertu eta taldea berriro taulapean ikusteko desioaz.\nOrdu erdi barru, kontzertuak berriro bere onera bueltatzen da, eta orain bai, zuzeneko bortitzaz gozatzen dugu. Azken diskoko abesti ugari entzun genituen ("Txakurrak solte"; "Bizirik gaude", "Nazkatu naiz",.....), baina klasikoentzako ere izan zen tartea: "Jo Ta ke"; "Mari"; "Nazka"; "Itxaropena" (momentu hunkigarri batean); "Geroaren hazi heziak", "David eta Goliath",....ikaragarria!! Aspaldi ez dugula Andoaingo plaza hain beterik ikusi. Zalegoa disfrutatzen eta taldea inoiz baino motibatuago. 1987tik kaña ematen dabiltza eta oraindik ez dute galdu karisma eta kalitaterik. Txarrena, kontzertua zirt eta zart batean pasa zitzaigula, konturatu gabe. Abesti bakoitza abestuz eta oroitzapen handiak berreskuratuz (Su Ta Gar, Berri Txarrak-ekin batera, zuzenean gehien ikusi ditudan taldeak dira, bihotzean dauzkadanak), eta urte gehiagoz ikusteko esperantzarekin geratzen gara. Handiak oso, Su Ta Gar!!\nOraindik bizirik daude, eta urte askorako izan dadila!!